GEFCO i ArtiShock pokreću aplikaciju za „proširenu stvarnost“ kako bi povećali produktivnost lanca snabdevanja - PRess Serbia | PR PRess team\nGEFCO, jedan od lidera u kompleksnim rešenjima lanca snabdevanja, udružio se sa kompanijom ArtiShock u razvoju inovativne nove aplikacije za stvaranje dodate vrednosti (AR – „Augmented reality“).\nNovo rešenje nazvano „GEFCO Enterprise AR“, biće korišćeno u sektoru transporta tereta kompanije GEFCO kako bi se povećala kontrola kvaliteta i podstakla produktivnost procesa pakovanja u hladnom lancu u kojem su preciznost i efikasnost od najvećeg značaja.\n„GEFCO Enterprise AR” se koristi uz Microsoft HoloLens uređaj i omogućava zaposlenima u magacinu kompanije GEFCO da deluju u skladu sa digitalizovanim informacijama o prostoru, kao što su uputstva za korisnike i radni protokoli. Aplikacija je dizajnirana po meri s ciljem da poveća kontrolu kvaliteta i uštedi dragoceno vreme u procesu pakovanja, naročito u slučaju lekova.\nAplikacija je razvijena za manje od godinu dana u saradnji sa dugogodišnjim partnerom, kompanijom ArtiShock iz Holandije koja pruža sve usluge u oblasti „proširene stvarnosti“, pod vođstvom Omara van Geesta, direktora za razvoj logistike u kompaniji GEFCO. Ideja je potekla iz „Fabrike inovacija“ kompanije GEFCO, internog inkubatora, koji prepoznaje inovativne ideje i omogućava da one budu pretvorene u rešenja koja pomažu pri razvoju poslovanja.\nAplikacija „GEFCO Enterprise AR” je primenjena kao uspešan pilot projekat kompanije GEFCO u magacinu u Šipholu. Tokom implementacije projekta, uočeni su rezultati u povećanju produktivnosti od 50%, kao i različiti dodatni benefiti, uključujući smanjenje vremena potrebnog za obuku zaposlenih.\nNakon uspešne realizacije pilot-faze, GEFCO namerava da uvede rešenje u svoju globalnu mrežu i u svoje poslovne linije kako bi se istražila dodatna primena tehnologije u cilju povećanja efikasnosti i kvaliteta za klijente u svim industrijama, naročito automobilskoj.\nKarin van den Brekel, globalni rukovodilac u sektoru nege lica i tela i zdravstvene zaštite, izjavila je: „Proces pakovanja je od ključnog značaja za sektor transporta tereta u kompaniji GEFCO, naročito za lekove i medikamente za koje u ime naših klijenata vršimo distribuciju avio transportom. Navedeni proces zahteva posebnu ambalažu sa instrukcijama koje strogo moraju da se poštuju da bi proizvod bio isporučen bez oštećenja.\n„’GEFCO Enterprise AR’ će biti sredstvo za povećanje produktivnosti pomenutog procesa, smanjenje grešaka i optimizaciju procesa obuke. Radujemo se istraživanju primene proizvoda u budućnosti i jačanju saradnje sa kompanijom Artishock“.\nKristijan Vorstijus Kruijf, izvršni direktor kompanije ArtiShock izjavio je: „’Proširena stvarnost’ uvodi revoluciju u način našeg povezivanja sa okruženjem i oblikovanjem našeg poslovnog života. Značaj virtualne stvarnosti („spacial computing”) može se uporediti sa porastom upotrebe pametnih telefona; postepeno će ući u naše živote i postaće neophodna za 5 do 10 godina. Do tada, organizacije imaju mogućnost da otkriju njen potencijal i budu korak ispred drugih.\nOvaj projekat u saradnji sa našim partnerom – kompanijom GEFCO, pokazuje koliko se realno može očekivati i kako se stvarno može postići pozitivan ROI u slučaju „proširene stvarnosti“. Finansijske prednosti mogu biti direktne i lake za merenje, kao što su povećanje produktivnosti i poboljšanje kvaliteta. Neke od indirektnih prednosti su veće zadovoljstvo zaposlenih i mogućnost brze obuke novih kadrova“.\nTagoviaplikacija ArtiShock gefco proširena stvarnost transport


SPS odgovara :LDP je minorna partija : Nadlanu.com\nSPS odgovara :LDP je minorna partija\nObjavljeno 20. jan 2014. / 19:01:26\nSPS u saopštenju navodi da će o eventualnim izborima odlučivati vladajuća koalicija, a ne "minorna politička stranka" koju predvodi Jovanović.\n"SPS razume zašto se Čedomir Jovanović javno nudi za učešće u vlasti. Lider LDP je u politički život Srbije ušao niotkuda, menjao prijatelje, opredeljenja, stavove i ideje. Jovanović je za kratko vreme prešao zanimljiv put od siromašnog studentskog lidera, do bogatog avanturističkog tajkuna", piše u saopštenju.\nSPS je navela da lider LDP Srbiji duguje odgovore na mnoga pitanja, između ostalog, odakle mu novac za kupovinu brojnih preduzeća, za plaćanje putovanja na egzotične destinacije, za luksuzne vile i skupocene džipove.\n"On građanima Srbije mora da odgovori i na to šta je mislio kada je izjavio: 'Možda su mi ruke prljave, ali mi je savest čista'. Nije prvi put da se Čedomir Jovanović preporučuje da bude u vladi, jer time želi da preusmeri pažnju javnosti sa dogadjaja koji su se dešavali nakon tzv. 'oktobarske revolucije' i na svoju ulogu u njima", ocenio je SPS.\nSocijalisti su naveli da se politika Jovanovića i LDP svodi "na politiku ličnog bogaćenja", dok su politika i prioriteti SPS uvek bili politička stabilnost i ekonomski i socijalni prosperitet Srbije.\nLider LDP-a Čedomir Jovanović ocenio je juče, između ostalog, da su izbori jedini put kojim Srbija može da dobije Vladu kakva joj je potrebna i da se Dačić ne bori da bude premijer, već pokušava da "kao karaoke klovn" ubedi Srbiju da mu opet pruži šansu da bude na vlasti.\nLDP: Iznenađeni nervoznom reakcijom SPS\nNa današnje saopštenje socijalista, stigao je odgovor iz LDP.\nLDP kaže da je iznenađena "nervoznom reakcijom Socijalističke partije Srbije na bezazlenu izjavu – da je LDP vakcina protiv politike Slobinog naslednika koji zajedno sa svojom strankom ovoga puta hoće da prevari celu Srbiju kao što je 2008. prevario Koštunicu i 2012. godine Tadića".\n"Iznenađeni smo činjenicom da je SPS, pored toga što vodi politiku komične interpretacije kafanskih pesama, zaboravila da je njen predsednik ministar policije već skoro šest godina. Na taj način se moglo saznati da je za sve to vreme LDP bila u opoziciji i nije se nudila nikom, što ne čini ni sada, odnosno što ne čini pogotovo ne sada", navedeno je u saopštenju.\nMinistar policije je morao da zna i je Čedomir Jovanović je pokrenuo svoju firmu, a ministrova partija zaustavljala i uništavala tuđe firme. Ili da je isključivo iznajmljivanjem Fidelinke, ponavljamo iznajmljivanjem, pokrent deo fabrike iz stečaja, dok SPS okupacijom državnih kompanija partijskim kadrovima, od Galenike pa nadalje, tera Srbiju u stečaj, a sadašnjeg premijera u kandidaturu za Nobelovu nagradu za ekonomiju. Činjenica je da kompanija Čedomira Jovanovića zapošljava 400 ljudi dok je politika Ivice Dačića za šest godina ostavila 400.000 ljudi bez posla. Činjenica je, takođe, i da jedna firma Čedomira Jovanovića plaća porez, dok građani Srbije plaćaju dugove koje prave brojne firme koje vode SPS-ovi direktori, stoji u saopštenju.\nKako navode, LDP kao opoziciona partija razume nervozu vladajuće stranke kao bolnu reakciju na činjenicu da Čedomir Jovanović u svojoj jučerašnjoj izjavi o potrebi stabilne vlasti u Srbiji nije pomenuo da Dačić ne može mirno da spava od kofera koji ga žulja više nego što SPS žuljaju Srbijagas, Galenika ili Dunav osiguranje. I da slučaj Šarić takođe nije spomenut, pošto se tim slučajem već bavi tužilaštvo, i ne bi bilo u redu da se preko medija vrši pritisak na tu instituciju.\n"Što se tiče alpinističkih avantura o kojima govori SPS, obećavamo Ivici Dačiću da je predsednik LDP spreman da ga u naredno planinarenje povede, pod uslovom da mu nosi kofer, pošto je za to ekspert. Zabrana pevanja se podrazumeva", zaključili su iz LDP.


Tatonovi će podneti tužbu protiv Srbije - Bizlife.rs\nTatonovi će podneti tužbu protiv Srbije\n14:24 Pariz, 20.02.2012.\nRoditelji Brisa Tatona, francuskog navijača ubijenog u Beogradu 2009. godine, pokrenuće sudski postupak protiv države Srbije radi nadoknade štete, saopštilo je Udruženje Bris na svom sajtu.\n“Naše poslednje sredstvo sada će biti pokretanje postupka za nadoknadu štete protiv države Srbije zbog teških propusta u poštovanju bezbednosnih propisa i obezbeđenju ljudstva prilikom održavanja sportskog susreta”, ističe se u saopštenju.\nBrisovi roditelji u tekstu insistiraju na “nasilničkom ponašanju nekih srpskih navijača sa čim su vlasti vrlo dobro upoznate”, prenosi AFP.\nPrema tekstu, roditelji Brisa Tatona su u januaru sa “dubokom tugom” primili odluku o smanjenju kazni određenih okrivljenima za ubistvo njihovog sina i rekli da će njihov advokat u Srbiji “pokrenuti proceduru u tom smislu”.\nKrajem januara, Apelacioni sud u Beogradu znatno je smanjio zatvorske kazne na koje je osuđeno 14 osoba za ubistvo Brisa Tatona.\nU januaru prošle godine, pred prvostepenim sudom protiv njih su izrečene kazne u trajanju od četiri do 35 godina zatvora, koje su sada smanjene na dužinu od četiri do 15 godina zatvora.\nBris Taton je brutalno ubijen 17. septembra 2009. godine u Beogradu, gde je došao da prisustvuje fudbalskoj utakmici u kojoj je tim iz Tuluza, čiji je navijač bio, igrao protiv beogradskog Partizana u okviru Evropske lige, podseća AFP.\nNekoliko sati pred početak fudbalskog susreta, Brisa Tatona i njegove drugove napali su, krajnje nasilnički, srpski najvijači u centru Beograda. Podlegavši teškim povredama glave i grudnog koša, 28-godišnji Bris je umro 29. septembra u bolnici u Beogradu.\nOva drama je znatno uzburkala javnost u Francuskoj, ali i u Srbiji, ponovo skrećući pažnju na nasilnost srpskih navijača, zbog koje je i sam predsednik Srbije Boris Tadić izrazio zabrinutost.


Tamošnji mediji preneli su da je maloletnik video starijeg čoveka pred bankomatom dok je podizao novac, a zatim ga pratio do kuće, gde je nasrnuo na njega i oteo mu 1.100 evra.\nMalteška policija je ovaj slučaj okarakterisala kao tešku krađu, a kao otežavajuća okolnost uzete su u obzir godine žrtve.\nIdentitet 16-godišnjeg lopova nije naveden, jer je reč o maloletniku, zbog čega se sud morao obratiti i njegovom ocu kako bi dopunio izveštaj. Očekuje se da suđenje bude nastavljeno u decembru.\nInače, ovo je samo jedan u nizu mnogobrojnih incidenata koje su izazvali naši državljani na tom ostrvu.\nJavnost je nedavno ostala šokirana video snimkom sa sigurnosnih kamera, na kom je zabeleženo kako Srbin zaposlen kao obezbeđenje jednog kluba u distriktu Pejsvil, poznatom po noćnim klubovima, brutalno napada jednog Poljaka, udara ga i šutira dok ovaj leži na zemlji.


Cvijanović: Otvoreni Balkan je šansa za zemlje u regionu – Studio B\nCvijanović: Otvoreni Balkan je šansa za zemlje u regionu\nCvijanović: Otvoreni Balkan je šansa za zemlje u regionu tanjug\nObjavljeno: 27.04.2022. 16:35 Izmenjeno: 27.04.2022. 16:35\nTeme panela bile su energetska tranzicija, digitalna transformacija, perspektiva tržišta radne snage, a otvoreno je i pitanje pozicije BiH prema inicijativi Otvoreni Balkan.\nPredsednica Republike Srpske Željka Cvijanović rekla je da apsolutno podržava Otvoreni Balkan i sve druge regionalne inicijative koje daju šansu ekonomskog povezivanja.\n„Ja doživljavam Otvoreni Baklan kao šansu u globalizovanom svetu gde i male privrede imaju svoje koristi, ali su uvek u drugom planu. Ovim bi trebalo da se ukrupne privrede i tržišta da bi privukli investitore, jer bismo dobili prostor sa dvadesetak miliona stanovnika“, izjavila je Cvijanović na Jahorina ekonomskom forumu 2022.\nNavela je da je pridruživanje BiH sprečio strah u političkom Sarajevu od dominantnog položaja Srbije.\n„Oni misle da će Srbija imati dominantnu ulogu, a ona jeste dominantna populacionio i ekonomski i treba svako da sa svojim kapacitetima učestvuje. Nadam se da će naši partneri u Sarajevu shvatiti da je to šansa za našu privredu“, rekla je predsednica RS.\nOna je istekla da je jedna od predNosti člansta u Otvorenom Balkanu nesmetan prolazak kamiona preko granica, što pruža velike mogućnosti za trgovanje i poslovanje bez barijera i za unutrašnju migraciju radne snage.\nPremijer RS Radovan Višković je primetio da političari u Sarajevu blokiraju kad čuju da je nešto dobro iako to košta građane i drugog entiteta.\n„Gospodo, kada nas ometate u priključivanju Otvorenom Balkanu vi pravite štetu i svojim građanima, ometate nas. Mogućnost za rast BDP-a u zemljama regiona kroz ovu saradnju je sedam odsto. Znate li šta to znači? Kad ostvarite tri odsto rasta treba da “mašalate“ danima“, rekao je Višković.\nOn je preneo da se investicija RS i Srbije u elektroenergetski sektor odvija bez zastoja.\n„Na termoelektrani Buk-Bjela se neometano izvode radovi, a pripremne radnje idu ispred plana, ali zabrinutost postoji, jer iz Ustavnog suda BiH dolaze informacije da oni ne mogu oprostiti da to rade RS i Srbija. Naše je da radimo, a njihovo da nam smetaju u tome“, primetio je Višković.\nDodao je da se očkuju ozbiljni problemi i u gasifikaciji, odnosno povezivanju na gasovod Balkanski tok.\n„Regionalno povezivanje je spas za Zapadni Balkan. Nemam ništa protiv evropskih povezivanja, ali smo mi daleko od Evropske unije i ovaj Otvoreni Balkan je predradnja dok čekamo na EU, što može da bude za pet godina, 15 godina ili za vreme nekih koji ne sede u ovoj sali“, rekao je Višković.\nOn je naveo da region ne treba da čeka na evrointegracije, već da se bavi sobom.\n„Dokle da čekamo i šta da čekamo? Mi treba da radimo i pravimo uslove za bolji život u celom regionu i to kroz povezivanje i međusobno pomaganje“, zaklljučio je Višković.\nJahorina ekonoimski forum 2022 okupio je više od 500 učesnika iz celog regiona, ali i Francuske, Španije i niza drugih evropskih zemalja kao i iz Ujedinjenih Arapskih Emirata.\nTokom dvodnevnog skupa održano je jedno plenarno predavanje i 14 panela sa više od 100 učesnika.


StarTech - Program podrške za inovaciju i transformaciju malih i srednjih preduzeća\nCilj projekta je ubrzanje rasta srpskih kompanija i tradicionalne ekonomije zasnovane na poljoprivredi i prerađivačkoj industriji u digitalnu, izvozno orijentisanu ekonomiju zasnovanu na znanju i inovacijama\nOblast: Razvoj preduzetništva\nPartneri: Vlada Republike Srbije\nPeriod realizacije: oktobar 2020 – decembar 2023.\nPreuzmite info list o projektu\nStarTech program podrške digitalnoj transformaciji malih i srednjih preduzeća je trogodišnji projekat za promociju inovacija i tehnološkog razvoja u Srbiji koji sprovodi NALED u saradnji sa Vladom Republike Srbije i uz podršku kompanije Philip Morris International.\nCilj projekta je ubrzanje rasta srpskih kompanija i tradicionalne ekonomije zasnovane na poljoprivredi i prerađivačkoj industriji u digitalnu, izvozno orijentisanu ekonomiju zasnovanu na znanju i inovacijama. Vrednost projekta je pet miliona dolara, od čega oko tri i po miliona odlazi na direktnu finansijsku podršku domaćoj privredi kroz dodelu bespovratnih sredstava i stručnu podršku, dok su ostala sredstva usmerena na unapređenje regulatornog okvira i promociju inovacija, inovatora i Srbije kao investicione destinacije.\nDirektna podrška za 100 najinovativnijih preduzeća\nDomaća mala i srednja preduzeća imaće priliku da konkurišu samostalno ili u saradnji sa fakultetima i istraživačkim centrima za dodelu bespovratnih finansijskih sredstava u iznosu od 15.000 do 100.000 dolara za ulaganje u digitalnu transformaciju svog biznisa, istraživanja i razvoj inovativnih proizvoda i usluga. Planirana su tri javna poziva i dodela do 100 grantova, kao i vaučera za 1.000 sati ekspertske podrške za registrovanje patenata, usaglašavanje s propisima, izvoz na strana tržišta, primenu novih tehnologija i dr.\nUnapređenje regulatornog okvira za inovacije\nProjekat će podržati dijalog i koordinaciju inicijativa javnog i privatnog sektora radi postizanja sinergije unutar inovacionog ekosistema. Laboratorija javnih politika (Policy Lab) pružiće analitičku osnovu za planiranje reformi i stvaranje uslova za ubrzani razvoj privrede i očuvanje kreativnog potencijala u zemlji.\nPromocija reformi i domaće pameti u zemlji i svetu\nPromocija domaćih inovativnih biznisa i Srbije kao investicione destinacije ima za cilj da ohrabri mala i srednja preduzeća da pokrenu proces digitalne transformacije i prelazak na proizvodnju visoke dodatne vrednosti, izađu na strana tržišta i mobilišu dodatni kapital iz zemlje i inostranstva. Najuspešniji korisnici StarTech programa dobiće priliku da predstave svoje ideje i projekte na međunarodnim investicionim konferencijama u Evropi i svetu.\nPočetnici u biznisu i mala i srednja preduzeća koja žele da ubrzaju rast...Pročitaj vest\nPoziv za podnošenje ponuda: Marketing i PR podrška na programu promocije inovacija, preduzetništva, investicija i poslovnog okruženja


Potpisani ugovori za dva zajma za klimatske promene i za projekat modernizacije železničkog sektora u Srbiji! Video - Informer\n10:30 Društvo 1\nPotpisani ugovori za dva zajma za klimatske promene i za projekat modernizacije železničkog sektora u Srbiji! Video\nUgovori za dva zajma, Programski zajam za javne politike za klimatske promene i Zajam za projekat modernizacije železničkog sektora u Srbiji primenom višefaznog programskog prisutupa, potpisani su danas u Vladi Srbije\nU prisustvu premijerke Ane Brnabić, ugovore su potpisali ministar finansija Siniša Mali sa ambasadorom Francuske u Srbiji Žan-Lujem Falkonijem, regionalnom direktorkom za Evroaziju Francuske agencije za razvoj (AFD) Sesil Kupri i regionalnom direktorkom Svetske banke za Zapadni Balkan Lindom Van Gelder.\nPre potpisivanja ugovora, premijerka Brnabić sastala se sa direktorkom AFD Kupri.\nUgovori o zajmu, koje su danas predstavnici Vlade Srbije potpisali sa predstavnicima Francuske agencije za razvoj (ADF) i Svetske banke, vredni su oko 235 miliona evra i biće uloženi u projekte za zaštitu životne sredine i ekološku tranziciju Srbije.\nReč je o Programskom zajmu za javne politike za klimatske promene i Zajmu za projekat modernizacije železničkog sektora u Srbiji primenom višefaznog programskog pristupa, a premijerka Ana Brnabić je navela da je prvi zajam vredan 132,6 miliona evra, a drugi 102 miliona evra.\nKako je objasnila, prvi sufinansira Međunarodna banka za obnovu i razvoj (IBRD) sa 82,6 miliona evra, a Francuska agencija za razvoj sa 50 miliona evra, dok drugi sufinansiraju obe organizacije sa po 51 milion evra.\nBrnabić je navela da će taj novac biti uložen u modernizaciju pruge, koja je, kako je navela, najzeleniji oblik transporta, kao i za zaštitu životne sredine.\nPremijerka je istakla da je sa regionalnom direktorkom za Evroaziju AFD Sesil Kupri imala produktivan sastanak, na kojem su razgovarale o saradnji Francuske i Srbije, projektima koje AFD realizuje u Srbiji, ali i o budućim projektima.\nDodaje da je tema razgovora bila i potpisivanje sveobuhvatnog sporazuma o saradnji koji bi definisao projekte u naredne tri godine i objasnila da na tom sporazumu AFD radi sa Ministarstvom finansija.\nNaglasila je da su danas potpisani ugovori o zajmovima prvi finansijski sporazumi sa AFD od kada je u septembru 2019. ta agencija otvorila svoju regionalnu kancelariju u Beogradu.\nAFD je, podseća, svoju kancelariju otvorila nakon posete francuskog predsednika Emanuela Makrona Beogradu, koja je bila u julu 2019.\nPremijerka je zahvalila AFD-u, kao i Svetskoj banci na kontinuiranoj podršci Srbiji u ekološkoj tranziciji.\nZaštita životne sredine je, kako je istakla Brnabić, jedan od tri ključna prioriteta za Vladu Srbije i izrazila zadovoljstvo što se oba sporazuma tiču finansiranja projekata iz oblasti životne sredine.\nBrnabić navodi da je jedan od njih modernizacija železničkog sektora u koji, dodaje, Vlada Srbije u poslednje dve godine ulaže mnogo novca, uz izgradnju autoputeva.\nPrvi projekat modernizacije pruga krenuo je, navodi, sa modernizacijom brze pruge Beograd - Budimešta, a u saradnji sa EU, ističe, radi se na modernizaciji i drugih železničkih pravaca.\n"Ovo što smo sada dogovorili sa EU, prilikom posete presednika Aleksandra Vučića Briselu, veliki projekat koji ćemo raditi sa našim partnerima iz Brisela, kompletna rekonstrukcija i modernizacija od Beograda do Niša, a onda od Niša do Preševa. Samo od Beograda do Niša to je oko 1,8 milijardi evra", rekla je Brnabić.\nKaže da modernizaciju železnice Srbija sada nastavlja i u saradnji sa IBRD-om i AFD-om, i dodaje da je taj projekat u skladu sa zaštitom životne sredine i transportnom strategijom EU, jer je železnica najzeleniji oblik transprota.\nOba ugovora, dodaje, deo su ne samo zelene agende i već i deo ekološke tranzicije.\nGovoreći o odnosima između Srbije i Francuske, Brnabić je ocenila da i ekonomski i politički odnosi između dve zemlje svakog dana sve više jačaju.\nDodala je da u Srbiji posluje 120 francuskih kompanija koje zapošljavaju više od 12.000 ljudi, a među tim kompanijama su Mišelin, koja je jedna od pet najvećih izvoznika iz Srbije, kao i Šnajder elektrik koja zapošljava više od 1.000 mladih talenata direktno sa fakulteta.\nBrnabić je naglasila da Srbija sa francuskim partnerima sarađuje na tri velika i važna projekta, a to su koncesija za aerodrom "Nikola Tesla", deponija Vinča i beogradski metro.\nKad je reč o robnoj razmeni, Brnabić je navela da je ona prešla 1,1 milijardu evra godišnje, a da je prošle godine, uprkos pandemiji, opala za samo 5,4 odsto.\nRegionalna direktorka za Evroaziju Francuske agencije za razvoj (AFD) Sesil Kupri kaže da potpisivanje dva ugovora ima poseban značaj za AFD jer su prvi programi koje ostvaruje ta agencija nakon otvaranja kancelarije u Beogradu.\n"Naša su ovlašćenja i namera da se podrži Srbija u ubrzavanju i ispunjavanju zadataka na putu ka EU i da se pomognu inovativni i održivi projekti koji imaju jaku ekološku i socijalnu dimenziju", navela je Kupri.\nIstakla je da dva sporazuma potpisana danas uveliko doprinose tome.\n"Prvi program vedan je 102 miliona evra i dajemo ga zajedno sa Svetskom bankom, a biće podrška modernizaciji ključnih železničkih infrastruktura u Beogradu i širom zemlje", rekla je Kupri.\nKaže da će građani time dobiti kvalitetniji saobraćaj, to će omogućiti i bolju komunikaciju sa regionom, a smanjiće i ugljenički otisak zemlje.\nDrugi program, dodaje, podrazumeva podršku zelenoj politici i usmeren je u borbi protiv klimatskih promena.\nČestitala je Srbiji na Zakonu o klimatskim promenama koji je usvojen u martu i navela da je on bio jedan od uslova za potpisivanje današnjih ugovora.\n"To je ključni trenutak kada je reč o sprovođenju obaveza Srbije u okviru Pariskog sproazuma koji se odnosi na klimatske promene i borbu protiv njih", navela je Kupri.\nIstakla je da ADF podržava Srbiju u postizanju ključnih evrointegracija i ulaganjima kako bi se došlo do održivog razvoja.\nRegionalna direktorka Svetske banke za Zapadni Balkan Linda Van Gelder navela je da dva zajma podržavaju Srbiju u prelasku na zelenu ekonomiju.\nVan Gelder je navela da deo zajma za javne politike za klimatske promene podržava IBRD sa 82 miliona evra i da je taj novac usmeren ka ubrzanju oporavka Srbije od posledica kovid19, za transparentne javne nabavke, boljim upravljanjem sistemom socijalne zaštite...\nDrugi zajam koji je namenjen modernizaciji železnice, predstavlja prvu fazu za transformaciju srpske železnice u jedan održiv i efikasn sistem.\n"Time će doći i do boljih veza sa izvoznim tržištima i omoćiće se manji ugljenički otisak. Rezultat toga je da će srpski građani imati bolju infrastrukturu, saobraćaj i bolju komunikaciju unutar i van zemlje", navela je Van Gelder.\nAmbasador Francuske u Srbiji Žan-Luj Falkoni takođe je naveo da se ti zajmovi realizuju nakon skoro dve godine od posete predsednika Makrona Beogradu, koji je tada doneo odluku o proširenju AFD na Balkan i otvaranju kancelarije u Beogradu.\n"Ovi programi doprinose jačanju bilateralnih odnosa između naše dve zemlje, koje imaju podršku najviših vlasti u Beogradu i Parizu", naveo je Falkoni.\nDodao je da ti programi treba da pomognu Srbiji da ispuni obaveze u vezi s klimatskim promenama, zaštitom životne sredine i razvojem ekološke saobraćajne infrastrukture.\nDo kraja 2021.kreće gradnja pogona za otpadne vode u 27 opština\nPremijerka Ana Brnabić najavila je danas da će do kraja godine biti pokrenuta izgradnja postrojenja za prečišćavanje otpadnih voda u 27 lokalnih samouprava i dodala da Srbija samo u ta postrojenja mora da uloži šest milijardi evra da bi dostigla standarde EU u toj oblasti.\n"Očekujem da uskoro raspišemo tendere i aukcije za nove kapcitete iz obnovljivih izvora energije koji će obezbediti novu zelenu energiju, ali po mnogo nižim cenama za građane", rekla je Brnabić govoreći o ekološkim projektima koji će biti relizovani.\nBrnabić je u Vladi Srbije prisustvovala potpisivanju dva ugovora o zajmu sa Francuskom agencijom za razvoj (AFD) i Svetskom bankom - Programski zajam za javne politike za klimatske promene i Zajam za projekat modernizacije železničkog sektora u Srbiji primenom višefaznog programskog prisutupa.\nPremijerka kaže da vlada sa EPS-om razgovara i o dodatnim kapacitetima za "balansiranje tih obnovljlivih izvora energije".\n"Jedna od tema je bila i reverzibilana hidrolektralna Bistrica, o kojoj razmilšljamo, da bi imali dodatne kapacitete za balansiranje i više zelene energije".\nDodala je da je Vlada Srbije postavila životnu sredinu kao jedan od tri ključna prioriteta i to u tri oblasti, a prva je upravljanje čvrstim otpadom, što podrazumeva zatvaranje nelegalnih deponija, čišćenje i odnošenje smeća preko transfer stanica na sanitarnje deponije i proširenje sanitarnih deponija.\nDruga oblast je izgradnja postrojenja za prečišćavanje optadnih voda i treća praćenje kvaliteta vazduha.\nPodseća da se realizuju projekti za prečišćavanje gasova u termoelektranama TENT-u A i B u Obrenovcu, i dodaje da se priprema tehnička dokumentacija za blok B u Kostolcu.\n"Nadam se da ćemo tender za izvođenje radova raspisati pre kraja ove godine", dodala je ona.\nBrnabić je govoreći o pošumljavanju rekla da je rebalansom budžeta dodatno podignut budžet Ministarstva zaštite životne sredine sa 16 na 24 milijarde dinara.\nIstakla je da vlada zahvaljujućui partnerima u EU, AFD i Svetskom bankom i drugim gura zelenu agendu.\nugovori zajam Siniša Mali Ana Brnabić\nA Šaranović onomad digao lovu i ostao na slobodi...jadna Srbija.


RTS :: "Upozoravali smo i Austriju i SAD na terorizam"\nPolitika "Upozoravali smo i Austriju i SAD na terorizam"\nčetvrtak, 09. sep 2021, 11:29 -> 15:24\n"Upozoravali smo i Austriju i SAD na terorizam"\nDačić je kazao da je današnja tema skupa, u organizaciji Interparlamentarne unije i UN, bila nacionalni pristup zajedničkoj borbi protiv terorizma.\n"U ime Srbije sam izneo naše sagledavanje i sve izazove koje imamo u regionu, a to znači svih terorističkih baza, odnosno mogućih mesta odakle bi se regrutovali teroristi, pre svega islamski, koji su i do sada bili aktivni u okviru Islamske države", rekao je predsednik Skupštine.\n"Ali isto tako sve te informacije treba podeliti sa drugim bezbednosnim službama, koje se nisu baš pokazale u prošlosti u smislu da su koristili te informacije, počev od Austrije i SAD. Lično sam svedok toga. Dok sam bio ministar unutrašnjih poslova lično sam učestvovao u davanju informacija, spiskova, organizacionih šema, logističkih veza terorističkih grupa sa naših teritorija i njihovih ekspozitura u Austriji i SAD", dodao je predsednik Skupštine.\nDačić je ocenio da je konferencija u Beču bila uspešna, i dodao da je sinoć predsednik austrijskog parlamenta Volfgang Sobotka organizovao radnu večeru za predsednike parlamenata Zapadnog Balkana koja je bila, dodaje, izuzetno korisna.\nPodsetio je da je skup organizovala institucija u kojoj Kosovo nije prisutno, reč je o delu UN, gde bi Kosovo, da bi bilo primljeno, moralo da ispuni odgovarajući uslov, a to je da ima većinu glasova, što nije slučaj.\nNa večeri su bili predsednici skupština BiH i Severne Makedonije, dok predsednik parlamenta Crne Gore nije došao zbog bolesti.


Sećanje nema granica ― međunarodna konferencija posvećena Danu pobede - Sputnjik Srbija\nSećanje nema granica ― međunarodna konferencija posvećena Danu pobede\n20:10 29.04.2020 (osveženo 20:36 29.04.2020) Preuzmite kraći link\nMeđunarodna naučna konferencija „Sećanje nema granica“ biće održana 30. aprila u onlajn-režimu.\nTema konferencije biće mogućnosti realizovanja svečanih manifestacija, posvećenih 75. godišnjici velike pobede u Drugom svetskom ratu.\nNa konferenciji će učestvovati predstavnici istraživačkih pokreta država ZND, novinari, stručnjaci, kulturolozi, javni poslenici, stručnjaci iz opšte istorije, međunarodnih odnosa, profesori i studenti iz Rusije, Belorusije, Italije, Kazahstana, Litvanije, Moldavije, Poljske, Srbije i Estonije.\nSrbiju će predstavljati Branko Vukomanović, član Upravnog odbora međunarodne Fondacije Svetog Georgija.\nKonferencija ima za cilj jačanje partnerskih veza i razmenu praktičnog iskustva u realizaciji svečanosti posvećenih 75. godišnjici pobede, koje su odložene zbog epidemiološke situacije.\nPosle konferencije, od 9. maja do 3. septembra, biće realizovani međunarodni internet projekti posvećeni tom događaju.\nDrugi svetski rat, Srbija, Rusija


Tanjug 19. aprila 2019. 13:07\nMOSKVA – Portparol Kremlja Dimitrij Peskov izjavio je danas je da ruski i sjevernokorejski lideri Vladimir Putin i Kim Džong Un imaju pred sobom „veliki broj pitanja“ o kojima će razgovarati tokom predstojećeg susreta.\n„Prvo i najvažnije je razvoj bilateralnih odnosa, drugo, pitanje denuklearizacije i regionalne saradnje, tako da je raspon pitanja o kojima će oni raspravljati prilično veliki“, rekao je Peskov, prenosi TAS S.\n„Naše zemlje nisu smeštene na različitim kontinentima, mi se graničimo jedni s drugima“, naglasio je Peskov komentarišući zahtev da uporedi predstojeće razgovore između Putina i Kim Džong Una i ranijih samita predsednika SAD i lidera Severne Koreje.\nGovoreći o očekivanjima Kremlja od sastanka dvojice lidera, Peskov je podsetio da „Moskva i Putin nisu imali odvojene razgovore sa severnokorejskim rukovodstvom neko vreme“.\n„Kao što se sećate, Putin je posetio Pjongjang početkom 2000-ih kada je imao kontakte sa severnokorejskim zvaničnicima na najvišem nivou . Posle je došlo do duže pauze kada je dominiralo pitanje denuklearizacije Korejskog poluostrva“, podsetio je Peskov.\nPortparol Kremlja takođe je podsetio da Rusija podržava denuklearizaciju Severne Koreje, odnosno Korejskog poluostrva.\n„Nema sumnje da će Rusija biti spremna da učini sve što je u njenoj moći da unapredi proces denuklearizacije Korejskog poluostrva“, naglasio je on.\n„Mi razmenjujemo određena mišljenja. Naravno, pitanje Korejskog poluostrva je tema vredna razmene mišljenja dve države, ali ne možemo reći da postoji bilo kakva koordinacija pozicija“, pojasnio je on na kraju.\nJuče je informativna služba u Kremlju saopštila je da će se ruski predsednik Vladimir Putin i lider Severne Koreje Kim Džong-un sastati u Rusiji, najverovatnije u Vladivostoku, do kraja aprila, podseća agencija.


Dodik najavio da će tražiti premeštanje ambasade BiH u Jerusalim, Komšić tvrdi da od toga nema ništa - Svet - Dnevni list Danas\nPočetna » Svet » Dodik najavio da će tražiti premeštanje ambasade BiH u Jerusalim, Komšić tvrdi da od toga nema ništa\n2Piše: Beta 07. septembra 2020. 11.45\n„Ja ću uputiti Predsedništvu BiH zahtev da donese odluku i izmesti Ambasadu BiH iz Tel Aviva u Jerusalem, jer očigledno je da je to visoki interes Sjedinjenih Američkih Država“, kazao je Dodik na posebnoj sednici Narodne Skupštine Republike Srpske.\n“ A zgodna je prilika, jer dolazi i američki diplomata Metju Palmer, smatram da je to zgodna prilika da mu kažem to“, kazao je Dodik.\n„Ono dolazi od čoveka s američke crne liste. Dodik bi da bude protiv NATO-a, da se protivi zajedničkoj borbi BiH i SAD-a protiv terorizma, da odbija američke posmatrače na izborima. Pa nema čoveka u BiH koji je više protiv američkih interesa“, istakao je Komšić.\nPrema njegovim rečima, Dodik na taj način želi da prikrije svoj sukob s američkom administracijom, dodavši da o „ovakvim populističkim predlozima nema priče“.\nSrpski član Predsedništva BiH izjavio je i da je Međunarodna fondacija za izborne sisteme (IFES), koja bi nadgledala izbore u BiH, američka agencija i finansira je NDI, odnosno Demokratska stranka u Americi koja deluje na međunarodnom planu u skladu s američkim interesima.\nDodik je u svom obraćanju u parlamentu RS, na kome se raspravlja o njegovom vetu na odluku Predsedništva da se zaključi Memorandum o razumevanju između CIK-a BiH i IFES-a, veoma štetna po vitalne interese Republike Srpske.\nOn je ocenio da bi „prihvatanjem Memoranduma bio izgubljen suverenitet i nezavisnost izbornog procesa u BiH, da otvara vrata da se izaberu njihovi (američki) politički favoriti u BiH, te da bi taj Memorandum favorizovao bošnjačku stranu“.\nJoš je kazao da se radi o agenciji koja pripada Sorošu i koja je, kako je rekao, vešta u načinima kontrole izbornog procesa.\nGovoreći o pokretanju mehanizma zaštite vitalnog nacionalnog interesa, Dodik je rekao da je iskoristio pravo iz Ustava BiH da zaštiti nacionalni i državni interes RS nakon što je bio preglasan na sednici Predsedništva BiH.\nOn je naveo da izborni sistem u BiH treba poboljšati i da nije savršen, ali da bi prihvatanjem ovog Memoranduma izborni proces bio manipulativan.\nU Banjaluci se održava posebna sednica Narodne skupštine Republike Srpske, na kojoj se razmatra predlog odluke o potvrđivanju izjave srpskog člana Predsjedništva BiH prema kojoj je Odluka o odobravanju zaključivanja Memoranduma o razumevanju između CIK-a BiH i IFES-a, veoma štetna po vitalne interese Srpske.\nPredviđeno je da se poslanicima obrate i predsednici parlamentarnih stranaka.\nOpozicione stranke već su najavile da neće poržati Dodikov veto.\nPredsednik Srpske demokratske strake (SDS) Mirko Šarović izjavio je da je Dodik u svom govoru izneo podatke koji nisu tačni, te da je sve izmislio.\nŠarović je kazao da je Dodik sa IFES-om sarađivao na svim izborima od 2010. godine bilo kroz OEBS ili kroz Centralnu izbornu komisiju BiH.\nRekao je da „Dodik plaši narod ‘mrskim Amerikancima’ s kojim je sam sarađivao“.\n„Ova fondacija želi da institucijama pomogne da se hvataju izborni lopovi ili kradljivci volje naroda, a mi smatramo da ste vi ukrali izbornu volju i da ste najodgovorniji za zloupotrebu resursa i izbornog procesa u BiH“, rekao je Šarović na sednici Narodne skupštine.\nDa bi odluka Predsedništva BiH bila blokirana Dodikov veto treba da podrži dve trećine poslanika u parlamentu RS.\nBiH, Milorad Dodik, Mirko Šarović, Republika Srpska, Željko KomšićBanja Luka/Sarajevo\n07. septembra 2020. u 12.15\nOvaj lik je smesna figura od 160kg.. Dobar jedino za koridu i sto moze, kako se hvali, pojesti (skoro) pa celog vola.Ne menja masne kravate-salvete. Ali, nas je, Srbin i plus kad se upari sa isto masnim savetnikom Kustom, jaci su od sudbine, koja ce ih ipak, stici…\nPoreklo imovine ce tebe izmestiti u- KPD Zenicu.


Momak uradio 2020 sklekova u jednom danu - Muški magazin - trendovi, fitness, lifestyle, saveti, devojke...\nKako bi obeležio 2020. godinu, Vil Tenison, odlučio je da u jednom danu uradi preko 2000 sklekova. On je ovaj zadatak podelio na 20 setova od 101 sklekova. On je prvi set uradio za 3 minuta i 16 sekundi, ali to je bio samo početak.\nPosle 404 skleka, njegovo telo već je počelo da se umara, a Vil kaže da su njegove grudi gore.\nNakon 1414 sklekova, setovi od 101 sklekova postali su nemogući, pa ih je on skratio i radio setove od po 50 sklekova do kraja dana. Iako je mislio da neće uspeti, on je odradio svih 2020. sklekova pred ponoć, što znači da je u neku ruku ovo bio pravi foto finiš.\nVil kaže da je ovo neverovatno naporan zadatak i da ne savetuje nikom da pokuša da ga odradi, jer ovo nije zdravo treniranje ,već mučenje koje može dovesti do prevelikog umora, pa čak i cepanja mišića. Ipak, on kaže da je ovo primer kako se sve stvari mogu ostvariti, ako ih podelite na male i ostvarive prepreke. Ako radite po malo i često, nije teško uraditi veliku stvar.\nPogledajte kako izgleda kada se za dan uradi 2020 sklekova:\nPROČITAJTE SLEDEĆI TEKST: Kozački čučanj – sjajna vežba za noge


RTCG - Radio Televizija Crne Gore - Nacionalni javni servis :: Ostali sportovi :: Rozberg traži da se pooštre propisi u Formuli 1\n24. 12. 2021. 12:48 >> 12:49\nNekadašnji šampion Formule 1 Niko Rozberg rekao je da bi trebalo pooštriti propise u Formuli 1, nakon brojnih kontroverzi tokom trka ove sezone u borbi za šampionsku titulu.\nŠampion Formule 1 odlučen je u posljednjoj trci u šampionatu 12. decembra u Abu Dabiju, kada je vozač Red Bula Maks Verstapen pobijedio, nakon što je u posljednjem krugu obišao Luisa Hamiltona iz Mercedesa, poslije kontroverznih odluka direkcije trke.\nSvjetski prvak iz 2016. godine vjeruje da novi predsjednik Međunarodne automobilske federacije (FIA) Mohamed Ben Sulajem i njegov tim imaju priliku da uvedu promjene.\n"Sport mora da napreduje. To počinje sa ovim preticanjima, akcijom točak uz točak. FIA mora da pooštri sve to, da ne bismo imali sve ove diskusije. Bilo bi bolje za sport ako ćemo lakše razumeti sve što se dešava. Takođe i trkanje točak uz točak, ko je u pravu, a ko nije, šta mora da se uradi. Donese se brza odluka i nastavljamo. Moramo da se oslobodimo svih ovih diskusija, to je važno", rekao je Rozberg za Skaj.\nOdlazeći predsjednik FIA Žan Tod obavezao je tu organizaciju da sprovede potpunu analizu onoga što se dogodilo u Abu Dabiju i da zajedno sa vozačima i ekipama izvuče pouke za 2022. godinu.\nEkipa Mercedesa smatra da je Hamiltonu ukradena titula i da će FIA biti odgovorna za uvođenje promjene za dobrobit sporta.\nNova sezona Formule 1 počeće 20. marta trkom za Veliku nagradu Bahreina.\nVerstapen pobijedio na Katalunji i preuzeo 1. mjesto


Ubistvo na Vračaru obračun kriminalnih grupa - Studio B\nUbistvo na Vračaru obračun kriminalnih grupa\nUbistvo na Vračaru obračun kriminalnih grupa Tanjug\nHronikaHronika Pocetna 02. 01. 2018. 09:49:17\nDirektor policije Vladimir Rebić rekao je danas da je državaljanin Crne Gore D.B, koji je sinoć ubijen u centru Beograda, od ranije poznat policiji i da sve ukazuje da se u tom slučaji radi o obračunu kriminilanih grupa.\n“Radimo na identifikaciji počinioca ubistva, ali druge informacije ne bih smeo da dam zbog istrage. Činjenica da je poslednjih meseci bilo povezanih slučajeva u obračunu kriminalnih klanova u Beogradu, ali statistika pokazuje da je u 2017.godini bilo 30 odsto manje ubistava nego u prethodnoj godini“, rekao je Rebić gostujući u Jutarnjem dnevniku na RTS-u.\n““Poseban pečat tim aktivnostima daje što se u svim tim slučajevima vodi i finansijska istraga kako bi se presekli kanali finansiranja tih kriminalnih grupa““, ukazao je direktor policije.\nNajveći broj građana koji krše propise su stranci do kojih očigledno još nije stigla informacija da srpska policija radi na ovaj način. Očekujemo da ćemo uskoro to merenje primeniti i na ostalim deonicama auto-puta““, naveo je Rebić.\nGovoreći o nedavno usvojenom dokumentu ““Strateška procena javne bezbednosti““, direktor policije kazao je da će u narednh pet godina MUP posebnu pažnju posvećivati suzbijanju organizovanog kriminala, korupcije, visokotehnološkog kriminala, zloupotreba droga, sprečavanju terorizma.\n“Pokušaćemo da poboljšamo bezbednost javnog reda i mira, bezbednost saobraćaja i da utičemo na ilegalnu migraciju. To znači da potpuno drugačije percipiramo ove probleme, pokušavamo da rad policije učinimo efikasnijim, efektivnijim i ekonomičnijim“, rekao je Rebić.\n“MUP i ostale bezbednosne službe aktivno rade na prikupljanju informacija jer se od terorizma pre svega štiti adekvatnim podacima. Naravno da imamo pripremljene planove ukoliko dođe do nekog incidenta, ali u ovom trenutku možemo reći da smo bezbedni“, poručio je Rebić.


Ivica Dačić - Stranica 44 od 73 - Dnevni list Danas\nPočetna » Ivica Dačić » Page 44\nDačić: Zastrašujuće poruke Hrvatske\nMinistar spoljnih poslova Ivica Dačić ocenio je danas da je preporuka da se ustaški pozdrav „Za dom spremni“ ponekad može nekažnjeno koristiti, samo nastavak serije akata hrvatske vlasti, koji su u direktnoj suprotnosti sa temeljima na kojima je izgrađen međunarodni poredak.\nDačić uputio apel Komorskim ostrvima\nMinistar spoljnih poslova Ivica Dačić pozvao je tokom posete Komorskim ostrvima rukovodstvo te države da preispita odluku o priznanju jednostrano proglašene nezavisnosti Kosova, donetu 2009. godine.\nDačić: Srbija ima 75 počasnih konzula\nČlanstvo u Evropskoj uniji je prioritet Beograda i predsednik Evropske komisije Žan Klod Junker je izdvojio Srbiju kao jednog od lidera evropskih integracija, izjavio je danas ministar spoljnih poslova Srbije Ivica Dačić, na Drugoj konferenciji počasnih konzula.\nDačić: Zemlje se preispituju oko priznanja Kosova\nMinistar spoljnih poslova Srbije Ivica Dačić izjavio je danas da garantuje da će broj zemalja koje su priznale nezavisnost Kosova biti manji od 100.\nPiše: FoNet 27. 2. 2018.\nDačić: Teheran razume naš stav o Kosovu\nMinistar spoljnih poslova Srbije Ivica Dačić izjavio je danas, posle razgovora sa šefom iranske diplomatije Mohamedom Džavadom Zarifom, da je Beograd zahvalan na principijelnoj podršci Teherana u vezi teritorijalnog integriteta i suvereniteta Srbije i proglašenja nezavisnosti Kosova.\nDačić: Nećemo dozvoliti izmene sporazuma\nBeograd neće dozvoliti izmene u sporazumu, koje Priština namerava da predloži u vezi sa uspostavljenjam Zajednice srpskih opština na Kosovu i Metohiji, rekao je prvi potpredsednik vlade i ministar spoljnih poslova Ivica Dačić u današnjoj emisiji „Sedmica“ na Prvom programu Radio Beograda.\nCentr za ruske studije Univerziteta u Beogradu Fakulteta političkih nauka otvoren je danas na FPN.\nPiše: FoNet 24. 2. 2018.\nDačić: Gambija da preispita odluku o priznavanju Kosova\nMinistar spoljnih poslova Srbije Ivica Dačić izjavio je danas posle razgovora sa šefom gambijske diplomatije Usainom Darbom da je predložio da Gambija preispita odluku iz 2009. godine o priznavanju nezavisnosti Kosova.\nŠef ruske diplomatije Sergej Lavrov stigao je u zvaničnu dvodnevnu posetu Beogradu, a na aerodromu su ga dočekali ministar spoljnih poslova Ivica Dačić i ambasador Rusije u Srbiji Aleksandar Čepurin.\nJačanje neiscrpnog potencijala srpsko-ruskog prijateljstva\nMinistri inostranih poslova Srbije i Rusije, Ivica Dačić i Sergej Lavrov, ocenili su u zajedničkom tekstu za Rusku gazetu i Politiku, da je 20. vek bilo vreme iskušenje za čvrstinu srpsko-ruskog prijateljstva, ali da su danas odnosi dve zemlje podignuti na nivo strateškog partnerstva.\nDačić: Ko je voleo Tita i Slobu da glasa za Antića\nŠef diplomatije Ivica Dačić izjavio je večeras da Srbija želi u Evropsku uniju, ali je neprihvatljivo da uslov za članstvo bude da prizna nezavisnost Kosova i da vodi antirusku politiku.\nPiše: FoNet 18. 2. 2018.\nSugestije američkog senatora Dačiću\nMinistar spoljnih poslova Srbije Ivica Dačić razgovarao je danas sa američkim senatarom Ronom Džonsonom, koji je izrazio interes SAD da pomognu Beogradu u nalaženju dugoročnog rešenja u odnosima sa Prištinom.


U turističkim agencijama 58 radnika “na crno” - TU Magazin\nU turističkim agencijama 58 radnika “na crno”\nBy Živka Mutlak on\t May 11, 2015 TURIZAM, VESTI\nInspekcija rada sprovelaprošle nedelje pojačan nadzor u 252 turističke agencije na teritoriji cele Srbije u kojima su inspektori zatekli 58 zaposlenih koji su radili “na crno”.\nPoslodavci sa tim radnicima nisu imali zaključene ugovore o radu niti su ih prijavili na obavezno socijalno osiguranje, saopštio je Inspektorat za rad navodeći da su zbog prekršaja u oblasti radnih odnosa inspektori podneli 23 zahteva za pokretanje prekršajnog postupka.\nInspekcija rada je zbog utvrdjenih nepravilnosti u turističkim agencijama donela ukupno 132 rešenja, 51 u oblasti radnih odnosa i 81 u oblasti bezbednosti zdravlja na radu, kao i četiri rešenja o zabrani rada na radnom mestu zbog ugrožene bezbednosti i zdravlja zaposlenog.\nInspektori su juče, takodje, kontrolisali i bezbednost na radu pa su inspektori zbog nepravilnosti u tom domenu podneli sedam zahteva za pokretanje prekršajnih postupaka protiv poslodavaca.\nPored toga, Inspektorat za rad je juče vršio nadzor u Subotici, Bačkoj Topoli i Malom Iđošu kod poslodavaca koji se bave različitim delatnostima.\nU Severnobačkom okrugu nadzorom je obuhvaćeno 74 poslodavca, kod kojih su inspektori zatekli 12 zaposlenih koji su radili “na crno”.\nZbog utvrdjenih prekršaja na teritoriji tog okruga, ispektori rada su podneli pet zahteva za pokretanje prekršajnog postupka u oblasti radnih odnosa dok su u oblasti bezbednosti i zdravlja na radu podneli dva zahteva.\nInspekcija rada je zbog utvrdjenih nepravilnosti kod poslodavaca na teritoriji Severnobačkog upravnog okruga donela devet rešenja, od toga tri u oblasti radnih odnosa i šest u oblasti bezbednosti i zdravlja na radu.\nKada je u pitanju oblast bezbednosti i zdravlja na radu inspektori su ispitivali električne instalacije, uslove radne okoline na radnom mestu, osposobljavanje zaposlenih za bezbedan i zdrav rad, donošenje akata o proceni rizika na radnim mestima, vodjenje propisanih evidencija iz bezbednosti i zdravlja na radu.\nRešenja o zabrani rada na radnom mestu izrečena su zbog neosposobljenosti zaposlenih za bezbedan i zdrav rad.\nU oblasti radnih odnosa utvrdjene su nepravilnosti su se uglavnom odnosile na zaključenje ugovora o rad, na odmor u toku rada i raspored rada u nedelji, kao i na propisane elemente ugovora o radu i elemente osnovne zarade.


CM: Sukob Zorane i Bajatovića: Međupartijsko disciplinovanje\nSukob Zorane i Bajatovića: Međupartijsko disciplinovanje\nPotpredsednica Vlade i nova ministarka energetike Zorana Mihajlović, obrazlažući sukob i izbacivanje sa sednice direktora Srbijagasa Dušana Bajatovića, kaže da u ovom preduzeću ima mnogo problema, a da nju zanimaju samo rad i rezultati. Međutim, kao i većina stvari koje se odnose na ekonomiju, usko je vezana za politiiku i odnose snaga između vladajuće koalicije u poslednjih 12 godina.\nKada pričate na času, profesorka vas najpre opomene, pa ako nastavite u istom ritmu, čeka vas izbacivanje iz učionice, a u nekim slučajevima i neopravdan izostanak. Iako Zorana Mihajlović nije profesorka u Vladi, a Dušan Bajatović nije đak, obezbeđenje je ispratilo direktora Srbijagasa iz kabineta ministarke. Uzrok, prema tvrdnjama ministarke, nepoštovanje institucije Vlade Srbije Bajatovića i želja da loše poslovanje Srbijagasa ne ugrozi energetsku stabilnost naše države.\nNovinar Miša Brkić pozdravlja njenu inicijativu da se poslovanje Srbijagasa prvo učini transparentnim što dosad nije bilo i da se ono popravi jer je, kako kaže, zaista loše, “gotovo katastrofalno”.\n“Ali, verovao bih u ministarkine namere kada bih video da to isto radi i sa Elektroprivredom Srbije u kojoj je direktor iz Srpske napredne stranke”, ističe Brkić za Među nama TV Nova S.\nPolitikolog Cvijetin Milivojević ističe da je prethodni politički život gospođe Mihajlović zapravo vidljiv najpre iz G17, u jednom trenutku je bila jedan vrlo ozbiljan lobista za kompanije koje su dolazile iz Velike Britanije, SAD-a, Austrije, a bile su zainteresovane za kupovinu NIS-a u vreme kada je GASPROM kupio taj NIS.\n“Na drugoj strani imate gospodina Bajatovića koji je faktički i on to ne krije ruski čovek u Srbija gasu. Ima jedna šala, jedino je on nesmenjiv od kadrova SPS-a, zašto, zato što iza njega stoji Gasporom njeft”, pojašnjava Milivojević.\nA iza ministarke Mihajlović i direktora Srbijagasa stoji sukob koji tinja od samog imenovanja Bajatovića na mesto direktora. Ministarka ga je optuživala za kupovine bez tendera, dodeljivanje poslova drugim firmama na štetu Srbijagasa, kupovinu gubitaša poput Azotare, uzimanje kredita bez saglasnosti Vlade, dok se Bajatović branio tvrdnjom da Zorana Mihajlović namerno gura Srbijagas u stečaj u trenutku kada ga kupuju Rusi.\nBrkić smatra da je onaj ko je postavio i predložio Zoranu Mihajlović za ministarku energetike računao da će taj sukob biti ponovo podgrejan i ističe da se on “naravno” neće završiti u korist Dušana Bajatovića.\n“Sve što je Srbija gas uradio u nabavkama gasa za energetsku stabilnost Srbije urađeno je uz saglasnost Vlade Srbije”, podseća Brkić.\nMilivojević ističe da je 2008. godine Socijalistička partija Srbije izdala ne samo tadašnje radikale koji su vodili Vučić i Tomislav Nikolić, nego i DSS i neke druge.\n“Vučić i ne krije da postoji jedna vrsta nepoverenja latentnog koja stoji iz pozicije Vučića prema Dačiću da bi ga on opet izdao na nekoj krivini. U tom smislu ja vidim poruke koje šalje gospođa Mihajlović prema predstavniku SPS-a kao poruke iza kojih siguran sam stoji i Aleksandar Vučić”, ističe Milivojević.\nUpravo je predsednik Srbije u Vašingtonu potpisao sporazum koji ima i važnu energetsku tačku, u kojoj se kaže da će Srbija diversifikovati izvore snabdevanja energijom. To se između redova može tumačiti kao smanjenje zavisnosti Srbije od ruskog gasa i nafte. (TV Nova S, Medju nama, Djuro Svilar, 3.10.2020)\nОбјавио cvijetin у 02:49


Kraljevina Norveška podržava zapošljavanje više od 80 mladih u Srbiji - Ozonpress :: internet portal\n– Visoka nezaposlenost mladih smanjuje njihovu uključenost u društvo, podstiče migracije van Srbije, kao i iz ruralnih u urbane sredine u zemlji, ostavljajući pojedine delove Srbije bez mogućnosti za razvoj i napredak. Zato mi je veoma drago da možemo da doprinesemo zapošljavanju u manje razvijenim područjima, naročito mladih i osoba iz ranjivih grupa, jer životni standard možemo da unapredimo samo kroz poboljšanje zapošljivosti i njihovog statusa na tržištu rada. Jedan od prioriteta ambasade Kraljevine Norveške je ekonomski razvoj Srbije zasnovan na inovacijama i stvaranju radnih mesta – rekao je norveški ambasador u Srbiji Jorn Eugen Jelstad.\n– Tokom javnog poziva, primili smo više od 40 prijava različitih organizacija koje pružaju podršku poslovanju, a finansiranje je odobreno za najbolje predloge koji će doneti konkretne koristi u manje razvijenim delovima Srbije. Vrednost podrške Kraljevine Norveške iznosi od 35.000 do 90.000 evra po projektu – rekla je v.d. menadžerke projekta “Norveška za vas – Srbija” Milica Došenović.\nLOVE DO KROVA 25/10/2020 u 15:04 Odgovorite\nMožemo li mi mladi budući izvršitelji ući u ovaj program,da bi ostali i služili svojoj državi


O pristupnim pregovorima tek 2012. | EurActiv Srbija\nO pristupnim pregovorima tek 2012.\nSrbija i Crna Gora mogu očekivati da se o početku pregovora o pristupanju unutar EU razgovara tek sredinom 2012. godine, potvrdili su agenciji Beta zvaničnici EU u Briselu i funkcioneri u ministarstvima inostranih poslova nekoliko zemalja članica. Većina smatra da je Srbija zaslužila status kandidata. I od Srbije i od Crne Gore se za početak pregovora traže dodatni napori. Na stav članica EU prema proširenju negativno utiču problemi s Grčkom, kao i loša ekonomska situacija na Zapadnom Balkanu.\nPrema izvorima Bete, većina smatra da je Srbija zaslužila status kandidata, pod uslovom da se nastavi dijalog s Prištinom i da "obe strane odustanu od nepopustljivog stava" na severu Kosova. Kada je o Crnoj Gori reč, može se očekivati da će lideri EU na sastanku u decembra "s interesovanjem primiti na znanje" preporuku Komisije da se pokrenu pregovori o članstvu.\nPre svega Francuska i Nemačka, ali to je donekle stav još nekih partnera u EU, smatraju da na susretu lidera EU 9. decembra treba samo nagovestiti da će se o datum početka pregovora s Crnom Gorom i Srbijom naknadno razgovarati verovatno polovinom iduće godine, ali ne pre.\nKada je reč o Kosovu, stav koji je francuska diplomatija iznela u analizi preporuka Evropske komisije donekle se razlikuje od "čvršćeg" stava Nemačke.\nPrema stavu francuske diplomatije, "ponuda za dodeljivanje kandidatskog statusa Srbiji odražava napretke u unutrašnjim reformama, punu saradnju s Haškim sudom, uz hapšenje i izručenje Ratka Mladića i Gorana Hadžića kao i posvećenost dijalogu s Kosovom". A, kako je predočeno, "da bi taj status dobila i pre nego što se razmotre dalji koraci, Srbija mora nastaviti sa sprovođenjem obaveze da vodi dijalog s Kosovom i ostvari opipljive rezultate".\n"Zauzvrat", poruka je Pariza, "očekujemo da Kosovo u punoj meri primeni 'Ahtisarijev plan' UN iz 2007. godine uz obezbeđivanje značajne autonomije za severno Kosovo".\nNemački stav se donekle razlikuje, mnogo je zahtevniji oko "povlačenja srpskih struktura sa severa Kosova", a zvanični Berlin tvrdi da vlasti u Beogradu ne žele da izađu u javnost s činjenicama da su Srbi na severu Kosova "oružano napali" nemačke vojnike Kfora. To onda, kažu izvori u Briselu, još više koči spremnost Berlina da omogući dalje približavanje Srbije EU.\nNemačka, Velika Britanija i SAD smatraju da se što pre mora "zaokružiti kosovska situacija" tako da to više ne bude nikakvo žarište, a da Srbija pristane na što bržu normalizaciju s Prištinom, možda i po nekom oprobanom evropskom modelu.\nFrancuska i Nemačka kao preduslov za pregovore od vlasti Crne Gore traže dokaze da se istinski sprovode reforme i zakoni vezani pre svega za uspostavljanje nezavisnog sudstva, preduslova za borbu protiv korupcije i organizovanog kriminala. Tu se podrazumevaju i brzi sudski postupci i hapšenje i "krupnih riba", kao što se to događa u Hrvatskoj gde je cela politička scena, a posebno vladajući NDZ, uzdrmana borbom protiv korupcije. Tu cenu treba da plate i druge zemlje regiona, smatraju u Briselu, gde ne žele da se ponovi loše iskustvo sa primanjem zemalja koje imaju u državne i ekonomske strukture ugrađenu korupciju i organizovani kriminal.\nGrčka jača odbojnost prema proširenju\n"Grčka drama" je samo doprinela skepticizmu u pogledima na proširenje, jer je reč o nedoumici oko opstanka "jedne balkanske zemlje" u evrozoni, pa i samoj EU. Prezaduženost i suštinsko loše delovanje demokratskog i privrednog sistema su doveli Grčku, a time i celu evrozonu, u beznadežnu situaciju.\nJedan zvaničnik u Evropskoj komisiji je stavio do znanja da bi izlazak Grčke iz zone evra mogao za sobom povući i izlazak te zemlje iz EU. To onda postavlja pitanje da li se može računati na istinsku spremnost nekih kandidata na Balkanu da po dostignutom stepenu političke demokratije i konkurentnosti privreda, stanju budžeta i duga zaista mogu postati ravnopravni partneri u EU.\nZemlje Zapadnog Balkana, primećuju izvori u evropskim prestonicama, ukupno imaju 120 milijardi evra duga iako je paradoks da je najviše po stanovniku zadužena Hrvatska koja je već na pragu članstva. Hrvatska privreda isto tako uopšte nije u dobrom stanju, i dalje ima velike strukturne probleme, "ali je na putu ka EU imala takođe stalnu podršku Nemačke", navode izvori.\nFrancuski predsednik Nikola Sarkozi je pre par dana u obraćanju naciji ocenio da je Grčka nepripremljena ušla u evrozonu, a da su i poslednji ulasci u članstvo bili "manjkavi i nerazumni".\nDodatno ograničenje je i to što sve dok ne prođu izbori u Francuskoj i još nekim članicama EU, tema proširenja ne bi smela da dođe u "predizbornu javnost", jer je pitanje proširenja EU na Tursku, pre svega, ali i druge zemlje jugoistočne Evrope bilo jedan od ključnih razloga što je svojevremeno na referendumima u Francuskoj i Holandiji odbačen "Lisabonski ustav" EU.\nNemačka, čiji uticaj sve više raste unutar EU, a posebno Demohrišćanska stranka kancelarke Angele Merkel, već neko vreme smatra da se, posle Hrvatske, mora stati s celim postupkom daljeg približavanja zapadnobalkanskih zemalja, a posebno Turske, članstvu u Uniji.\nOtud je ponovo u prvi plan, recimo u zvaničnim stavovima Pariza, stavljeno i to da se ulazak novih članica mora sagledati i u funkciji "sposobnosti Evropske unije da u svoje redove ugradi novu ćčanicu".


Nažalost, Kosovo više nije naše! :: Dešavanja u Bijeljini ::\n11. April 2021. / 03:05\n- Nema šta da se čeka, zamrznuti konflikt je zamrzavanje agonije i propasti Srbije. Taj problem mora biti rešen - smatra Drašković.\n- To je protiv životnih interesa ove države i našeg naroda. Mislim da o mnogim stvarima može veoma brzo da se postigne sporazum - rekao je Drašković.\n- Srbija je danas jedno malo ostrvo u okeanu EU i NATO Alijanske i Srbija nema krila da preleti do Rusije i da stupi u ekonomski i vojni savez sa Rusijom - istakao je Drašković, koji smatra da su građani odlučno protiv NATO-a prije svega zbog neznanja, a dobrim dijelom zbog inata i mržnje.\n- Izvesno je da bi većinu svojih bezbednosnih i razvojnih problema Srbija rešila pristupanjem NATO Alijansi - smatra Drašković koji ističe da u nekim pitanjima, od nacionalnog i državnog interesa država ne smije da sluša većinu, neznanje, inat i strasti nego se odluke moraju donositi racionalno, u skladu sa nacionalnim interesom Srbije.


I kanadske kompanije bojkotuju Fejsbuk: Može li gigant da izdrži pad oglašavanja? - BIGportal.ba\nI kanadske kompanije bojkotuju Fejsbuk: Može li gigant da izdrži pad oglašavanja?\n30 Juna, 2020 30 Juna, 2020 0105\nKanadske kompanije se pridružuju sve većoj listi poznatih svetskih brendova koji su odlučili da se neće oglašavati na Fejsbuku u julu.\nRazlog je odbijanje ove kompanije da preduzme mere protiv sirenja sadržaja mržnje na svojoj platformi.\nKanadske kompanije Lululemon, MEC i Arc’teryx, povlače svoje plaćene oglase sa Fejsbuka i pridružuju se bojkotu koji su već podržali Koka-Kola, Majkrosoft, Ford motors i još mnogi drugi.\nRazne grupe za građanska prava, uključujući Ligu protiv klevete i Nacionalnu asocijaciju za unapređenje života “obojenih” ljudi, kažu da Fejsbuk nije učinio dovoljno da spreči rasističke, lažne i opasne sadržaje na svojoj platformi. Takođe su razočarani što je kompanija dozvolila svojim korisnicima da pozivaju na nasilje protiv demonstranata koji se bore za rasnu pravdu nakon smrti nekoliko crnaca.\nBojkot ovih kompanija je značajan, jer su prihodi Fejsbuka od oglasa prošle godine iznosili skoro 69,66 milijardi američkih dolara. Nakon što su brendovi poput Verajzona, Edi Bauera, Levi Strausa i Co. i Mozile povukli svoje oglase sa Fejsbuk platforme, njegove akcije su u petak skliznule 8,3 posto, na 216,08 dolara, što je najveći pad u tri meseca.\nNedavni pad akcija izbrisao je 56 milijardi američkih dolara od tržišne vrednosti Fejsbuka i 7,2 milijarde dolara neto imovine osnivača Marka Cukerberga.


Nakon četiri godine posao za nove policajce - juGmedia\nNakon četiri godine posao za nove policajce\nPolicijska uprava Vranje organizovala je danas Dan otvorenih vrata za buduće policijske službenike u cilju informisanja građana i potencijalnih kandidata u vezi sa upisom u Centar za osnovnu policijsku obuku.\nZainteresovanim građanima omogućeno je da saznaju sve o policijskoj profesiji, o selekciji i obuci u Centru za osnovnu policijsku obuku, kao i o svemu što ih očekuje na putu da postanu policijski službenici.\nOficir odeljenja policije u Vranju Predrag Marinković, kazao je da se „ovakav konkurs za Policijsku upravu Vranje raspisuje nakon četiri godine“.\n„Na području grada, poslednji put je konkurs bio raspisan 2014. godine. Nadamo se da će u budućem periodu to biti mnogo češće, kako bi svi mladi ljudi imali podjednaku šansu da postanu policijski službenici“, istakao je Marinković.\nOn je pojasnio prisutnim kandidatima koji su uslovi konkursa za ovaj poziv.\n„Zainteresovani za ovaj konkurs moraju da imaju prijavljeno prebivalište na teritoriji Republike Srbije, najmanje godinu dana neprekidno pre dana podnošenja prijave na konkurs, da nemaju manje od 18, a više od 24 godine, da su završili srednju školu u četvorogodišnjem trajanju, ali i da poseduju vozačku dozvolu B kategorije“, navodi Marinković.\nPodrazumeva se, dodaje, da kandidat nije osuđivan i da se protiv njega ne vodi istraga, a mora da ispunjava kriterijume zdravstvene, psihološke i fizičke sposobnosti, za zasnivanje radnog odnosa u Ministarstvu unutrašnjih poslova na radnom mestu u statusu ovlašćenih službenih lica.\n„Postupak izbora kandidata sastoji se iz tri dela, opšteg lekarskog pregleda, kvalifikacionog ispita i specijalističkog lekarskog pregleda. Kvalifikacioni ispit se sastoji iz provere jezičke kulture i pravopisa srpskog jezika, kao i psiho-testiranja, a ako to zadovolji, kandidat će narednog dana ići na proveru fizičkih sposobnosti i sa njim će biti obavljen intervju“, pojašnjava proceduru Marinković.\nMinistarstvo unutrašnjih poslova Republike Srbije raspisalo je 20. juna konkurs za prijem 351 polaznika u Centru za osnovnu policijsku obuku, u saradnji sa Centrom za osnovnu policijsku obuku u Sremskoj Kamenici i uz podšku Misije OEBS-a.\nKonkurs je otvoren do 20. jula, a tokom Dana otvorenih vrata, zainteresovanim kandidatima omogućeno je da se detaljno informišu o policijskoj obuci, ovoj profesiji, ali i o detaljima konkurisanja i kvalifikacionim ispitima.\nŠest ulica sutra bez vode\nOsamdesetogodišnjem penzioneru uzimaju dve trećine penzije za vodu


Posljednja prilika za rješenje krize vlade i budžeta\nVijeće ministara BiH u tehničkom mandatu, sjednica od 23. decembra 2011.\nPredsjednik SDA Sulejman Tihić sazvao je za srijedu u Sarajevu sastanak šest političkih lidera u Bosni i Hercegovini.\nSastanak šest političkih lidera posljednja je prilika da Bosna i Hercegovina do kraja godine dobije novi saziv Vijeća ministara i budžet za 2012.\nKao i uoči svih dosadašnjih razgovora, pojedini političari su optimisti da će sastanak biti uspješan.\nNajsigurniji u pozitivan ishod događaja je Dragan Čović, lider HDZ-a BiH. On kaže kako je dogovoreno, tokom susreta u proteklih desetak dana, da mandatar za sastav Vijeća ministara bude iz te političke partije, ali i da bloku koji čine dva HDZ-a pripadnu još dva ministarstva:\nMoon: Puno smo bliže formiranju Vijeća ministara BiH\n„Ja ne vidim nijednog valjanog razloga da netko traži alibi za neuspjeh. Suština je da mi svi želimo ili bismo trebali željeti i imati optimizam da napravimo konačan dogovor u srijedu. Budemo li čekali da nekoga okrivimo ponovno za neuspjeh, bojim smo da smo okrivili svi skupa sve građane - i sami sebe prije svega“, kaže Čović.\nNešto manje optimističan je Bakir Izetbegović, član Predsjedništva Stranke demokratske akcije:\n„Nadam se da smo ovaj put bliže formiranju Vijeća ministara. U međuvremenu se nadam da ćemo približiti stavove i u vezi sa budžetom, tako da bi te dvije, bitne stvari mogle biti možda riješene već u ovoj godini, ili započeto rješavanje toga dvoga.“\nOd listopada do listopada: Blokada vlasti vodi BiH u sunovrat\nUoči sastanka u Sarajevu, u Banjoj Luci su se iza zatvorenih vrata susreli lideri SNSD-a i SDS-a, Milorad Dodik i Mladen Bosić.\nDodik je ponovio stav kako te dvije stranke ne odustaju od četiri ministarske pozicije, te da u tom smislu neće ići izvan tih zakonskih rješenja. Istovremeno, prvi čovjek SNSD-a ocjenjuje da je nepotrebno i loše uslovljavati usvajanje budžeta institucija BiH i formiranje Vijeća ministara, jer su takve poruke, poruke neuspjeha.\n„Ja svojim optimizam uvijek gradim na pitanjima vezanim za RS. Oni su otišli na Božić, imaju Novu godinu, pa su vjerovatno optimistični. Što se mene tiče, ja sam rekao šta su bazični interesi. Ovdje nije u pitanju da li je neko optimističan ili pesimističan. To je izvan političkih interesa, koji su ovdje dominantni“, kaže Dodik.\nSDP bi mogao u opozciju\nMladen Bosić, predsjednik SDS-a u izjavi za naš radio ističe da će ishod sastanka u srijedu zavisiti od dogovora političkih partija u Federaciji BiH, odnosno dva HDZ-a sa SDP-om i SDA.\nIako su u javnosti procurile informacije koje će stranačke osobe biti ministri, Bosić tvrdi da to nikada do sada nije bila tema razgovora. S obzirom da je najavljeno da će na sastanku biti riječi i o raspodjeli pozicija u državnim agencijama, što je bio\nkamen spoticanja u svim dosadašnjim razgovorima, na naše pitanje hoće li to biti problem na sastanku u Sarajevu, Bosić odgovara:\n„Mislim da je zahtjev da se istovremeno priča i o funkcijama u agencijama ustvari plasiran da bi se otežala dodatno mogućnost dogovora oko formiranja Savjeta ministara. To je na neki način vještački postavljen uslov. Mi prije svega tražimo, i ja ću to, ako budem slučajno na sastanku, i ponoviti, da šefovi stranaka koje imaju svoje članove Predsjedništva utiču na članove Predsjedništva da počnu raditi svoj posao, odnosno da imenuju mandatara, za koga niko od šest predstavnika stranaka nije imao ništa protiv da bude iz HDZ-a.“\nJedini od šestorice stranačkih lidera koji se do sada nije javno izjasnio o sastanku je predsjednik SDP BiH Zlatko Lagumdžija. Međutim, potpredsjednik stranke Damir Hadžić najavio je da će SDP, ukoliko na ovom sastanku ne bude postignut dogovor o Vijeću ministara, napustiti šestorku i nastaviti djelovati kao opozicija.\n„Mi u ovom trenutku uopšte ne vidimo razloga zbog čega bi SDP trebao nakon devet godina postati strankom koja bi bila stranka u vlasti na\nnivou BiH. Mi praktično ne najavljujemo odlazak u opoziciju, mi najavljujemo ostanak u opoziciji - jer SDP za ovih 16 mjeseci, kao ni prethodnih osam godina, nije nijednom bio u poziciji da čini ili tvori vlast na nivou države BiH. I ono što je u ovom trenutku više nego jasno jeste da agonija koja traje 16 mjeseci nije uzrokovana pozicijom SDP-a na bilo koji način, nego svih drugih političkih subjekata koji, čini mi se, na različite načine vrlo jasno, vrlo ilustrativno pokazuju da im nije stalo do ove zemlje“, rekao je Hadžić.\nSastanak u Sarajevu počinje u srijedu u 12 sati, a od njegovog će ishoda zavisiti kako će izgledati buduća parlamentarna većina i hoće li je uopšte biti u narednoj godini.\nUkoliko dogovor bude postignut, pretpostavlja se da će u ovoj sedmici biti sazvana i sjednica državnog Parlamenta kako bi poslanici usvojili budžet za narednu godinu.\nAko rezultati razgovora budu negativni, BiH će ući u 16. mjesec bez izvršne vlasti u državi, a već od 1. januara prijeti joj finansijski kolaps.\nMoguće kombinacije za sastav novog Vijeća ministara BiH, kako su prenijeli neki mediji, bi izgledale ovako:\nVjekoslav Bevanda, (HDZ BIH) predsjedavajući Vijeća ministara BiH\nBorjana Krišto, (HDZ BiH) ministrica pravde BiH\nMartin Raguž, (HDZ 1990) ministar za izbjeglice i raseljene osobe BiH\nNikola Špirić (SNSD), ministar finansija i trezora BiH\nMladen Zirojević (SNSD), ministar za vanjsku trgovinu i ekonomske odnose BiH\nSredoje Nović (SNSD), ministar civilnih poslova BiH\nZlatko Lagumdžija (SDP), ministar vanjskih poslova BiH\nDamir Hadžić, (SDP), ministar prometa i komunikacija BiH\nSadik Ahmetović (SDA), ministar sigurnosti BiH\nNedžad Ajnadžić (SDA), ministar odbrane BiH


Ban na skupu nesvrstanih u Iranu\nGeneralni sekretar putuje u Teheran uprkos protivljenju SAD i Izraela koji smatraju da se tom posetom upućuje loša poruka\nGeneralni sekretar Ujedinjenih nacija Ban Ki-mun prisustvovaće iduće nedelje sastanku nesvrstanih zemalja u Iranu, uprkos protivljenju Sjedinjenih Država i Izraela, koji tvrde da takva poseta upućuje lošu poruku.\nPortparol Ban Ki-muna, Martin Nesirski, saopštio je da će generalni sekretar UN-a na skupu preneti zabrinutost međunarodne zajednice kao i njena očekivanja u pogledu iranskog nuklearnog programa, terorizma, ljudskih prava i krize u Siriji.\nNesirski je istakao da je Ban Ki-mun svestan osetljivosti posete, ali da bi bojkot označio, kako se izrazio, „propuštenu priliku.“ SAD su izrazile zabrinutost da će Teheran iskoristiti skup nesvrstanih za skretanje pažnje sa svojih "promašaja". Portparol Stejt dipartmenta, Viktorija Nuland je apelovala na Ban Ki-muna da izvrši pritisak na Iran da ispuni svoje međunarodne obaveze.\nPokret nesvrstanih je, inače, osnovan 1961. od strane zemalja koje su isticale da nisu članice ni zapadnog niti sovjetskog bloka. Očekuje se da će na predstojećem sastanku u Iranu, učestvovati šefovi diplomatija i drugi strani zvaničnici, kao i nekoliko šefova država\nUjedinjene nacije, Evropska unija i druge svetske sile, uključujući SAD, zavele su nekoliko rundi sankcija Iranu zbog zabrinutosti da Teheran nastoji da razvije atomsko oružje. Iran tvrdi da razvija nuklearni program u isključivo civilne svrhe.


Minimalna zarada u Srbiji od iduće godine 30.022 dinara - Biznis i Finansije\nHome\tVestiEkonomija\tMinimalna zarada u Srbiji od iduće godine 30.022 dinara\nMinimalna zarada u Srbiji od iduće godine 30.022 dinara Minimalna zarada u Srbiji od iduće godine biće povećana 11,1 odsto, odnosno sa 155,3 dinara na 172,5 dinara po satu, najavio je danas ministar finansija Siniša Mali.\n“Povećanje minimalne zarade od 11,1 odsto predložila je Vlada Srbije jer članovi Socijalno-ekonomskog saveta ni na današnjoj sednici nisu mogli da se dogovore o tome koliko treba da bude povišica”, rekao je Mali na konferenciji za novinare u Vladi Srbije.\nReprezentativni sindikati su tražili da povećanje “minimalca” bude od oko 24,5 odsto, a Unija poslodavaca Srbije je smatrala da je realno da iznosi šest odsto, u skladu sa rastom bruto domaćeg proizvoda (BDP) i inflacije, a ako je veće da se poslodavcima kompenzira taj izdatak.\n“Ranije se PIO fond dotirao 52 odsto iz budžeta, a sada sa oko 20 odsto i ovo smanjenje doprinosa neće ugroziti njegovo funkcionisanje”, ocenio je Mali.\nOn je kazao da je zadovoljan “uspostavljenim socijalnim dijalogom sa sindikatima i poslodavcima i da je prava slika Srbije kada se rešenja nalaze u obostranom interesu”.\nPredsednik Saveza samostalnih sindikata Srbije (SSSS) Ljubisav Orbović kazao je da, iako će od 2002. godine povećanje “minimalca” najveće do sada, taj sindikat nije zadovoljan.\n“Bilo je dogovoreno da se iduće godine izjednači minimalna zarada sa vrednošću minimalne korpe, ali ovim povećanjem to neće biti postignuto, iako je napravljen pomak”, rekao je Orbović.\nPredsednik sindikata UGS “Nezavisnost” Zoran Stojiljković rekao je da “nije bilo naročitih pregovora u Socijalno-ekonomskom savetu oko visine minimalca već je to više ličilo na medjusobno informisanje”.\n“Ovo povećanje minimalne zarade od 11,1 odsto je ustupak koji je Vučić (Aleksandar) najavio još u martu”, rekao je Stojiljković.\nDodao je da povećanje nije malo, ali da nije dovoljno da se minimalac izjednači sa vrednošću minimalne korpe “ni za tri, četiri…pet, šest godina, a da minnimalna korpa sadrži toliko kalorija da čovek ne umre i da je predvidjeno 1.200 dinara za obuću i odeću tročlane porodice i 1.400 grama paradajza, odnosno 47 grama po osobi”.\nPočasni predsednik Unije poslodavaca Srbije Nebojša Atanacković rekao je da je povećanje “minimalca” maksimalna podrška Vlade sindikalnim zahtevima i da su poslodavci zadovoljni jer će se njima kompenzirati to povećanje.\n“Minimalac je u poslednje tri godine povećan 29,7 odsto, a nešto manje i prosečna plata, ali da bi oni i dalje rasli Srbiji su potrebni ‘kineski’ rezultati, najmanji privredni rast od pet odsto da bi stigli druge u Evropi jer je Srbija po privrednim rezultatima bliža afričkim zemljama nego evropskim”, rekao je Atanacković.\n“Želja vlade je da povećanje bude u skladu sa realnim osnovama.\n“Javni dug danas je 51,9 odsto, nezaposlenost 10,3, inflacija 1,6 odsto, a imamo i realno povećanje bruto domaćeg proizvoda i to pokazuje da Srbija napreduje u svakom smislu”, rekao je Djordjević.


Nedimović o prelevmanima za mleko\nNedimović: Odluka o prelevmanima za uvoz mleka za 15 dana\nBiznis Autor:Beta, Marija Komazec29. nov. 201613:51 > 17:28\nPrema rečima Nedimovića, tu nepopularnu meru Srbija je uvela kada su cene mleka na evropskom tržištu pale sa 45 na dvadesetak evrocenti, kako bi zaštitila domaću proizvodnju.\nCena mleka u Srbiji, prema rečima proizvođača, trenutno je oko 30 centi, što je nešto više nego u Evropi i na taj način se štiti domaća proizvodnja.\nDirektor Imleka Ilija Šetka naglasio je da ukidanje prelevmana ne treba mnogo da plaši, jer se i stanje na evropskom tržištu stabilizuje.\n„Stabilizacija mleka u Evropi se dešava ne samo kroz blagi porast cene u poslednjih nekoliko meseci već najviše kroz to što više nema viškova. Vi danas nemate više situaciju da oni ne znaju šta će više sa mlekom i da ga guraju na sve strane, tako da u tom smislu prelevmani više nisu neophodni. Mislim da je bilo najbitnije da imamo prelevmane u zadnjih godinu i po dana, a da od prvog januara prelevmani nisu neophodni i da će se industrija održati bez obzira na to da li ima prelevmana“, smatra Šetka.\nTakođe, Šetka je naglasio da je u poslednjih godinu dana bio veliki potres u Evropi, gde su postojale ogromne količine mleka, kao i rekordno niska cena koja je bila proizvod tih viškova. To se, tvrdi desilo zbog sankcija Rusiji, ukidanja nekih kvota koje su postojale itd.\nU tom trenutnku prelevmani su zaštili proizvodnju mleka u Srbiji, a Imlek je otkupio više od polovine mleka u Srbiji.\nNa pitanje da li domaćoj mlekarskoj industriji ide u prilog ukidanje prelevmana Šetka je odgovorio da ukoliko kratkoročno gledamo iz ugla proizvođača, svako povećanje cene negativno deluje ne njihov poslovni rezultat. Ali dugoročno, tvrdi, najbitnije je da imaju farmere koji investiraju u svoj biznis.\nKako kaže, njima u Imleku svakako pogoduje što cena mleka u Evropi raste zbog toga što su uspeli da prežive taj najteži period. Ono što je najbitnije jeste da nemaju planove za snižavanje cena u narednom periodu, jer kao kaže, do sada to nisu radili.\nImlek je u protekloj godini uložio preko 30 miliona evra u različite projekte od čega je 26 miliona uloženo u Srbiju, a ostatak u regionu. Investicije se odnose na unapređenje proizvodnih procesa, kupovinu mehanizacije farmerima i razvoj novih proizvoda. Pored velikih investicija u prethodnoj godini, u Imleku su lansirali 40 novih proizvoda.\nŠetka je Istakao da su i pored rekordno niskih cena, uspeli da pomogu i našim farmerima, kako kroz više cene od evropskih tako i kroz kredite za kupovinu mašina i kredita, vredne tri miliona evra.\nLaboratorija za kontrolu kvaliteta mleka\nMinistar poljoprivrede i zaštite životne sredine Srbije Branislav Nedimović rekao je da će laboratorija za kontrolu mleka početi da radi od marta ili aprila iduće godine i da će „od tada će se mleko plaćati po kvalitetu“.\n„Naredne godine će za nabavku opreme i finansijsku podršku poljoprivrednim proizvodjačima biti izdvojeno 1,15 milijardi dinara što je duplo više nego ove godine“, rekao je Nedimović na konferenciji za medije o investicijama kompanije Imlek.


Više od hiljadu rješenja o karantinu u FBiH\nKarantin u centru Bjelave, Sarajevo\nDirektor Federalne uprave za inspekcijske poslove Anis Ajdinović kaže da je u Federaciji BiH do sada izdato 1.079 rješenja o karantinu.\nFederalni inspektori koji su od polovine marta raspoređeni na 14 graničnih prijelaza Bosne i Hercegovine su do 20. aprila izdali ukupno 26.321 rješenje o ograničenom kretanju, izolaciji ili stavljanju putnika pod zdravstveni nadzor na period od 14 dana.\nNavode da dežurni tim federalnog tržišnog inspektorata od donošenja Odluke Vlade Federacije BiH o mjerama neposredne kontrole određenih proizvoda i usluga redovno vrši inspekcijske nadzore benzinskih pumpi i prodajnih objekata.\n„Od 15.marta do 21. aprila, izvršeno je 258 inspekcijskih nadzora te 181 kontrolni nadzor na benzinskim pumpama, u apotekama i drugim prodajnim objektima. Utvrđena su 292 prekršaja, što podrazumijeva izdavanje 292 prekršajna naloga u iznosu od 487.950 KM. Kod 181 subjekta nadzora nisu utvrđene nepravilnosti u poslovanju, odnosno utvrđeno je da prijave građana nisu bile utemeljene“, kaže Ajdinović.\nU BiH ukupno oboljele 1.342 osobe, zabilježen 51 smrtni slučaj


Demonstracije u Parizu protiv produženja zakonskog roka za abortus | Kosova.info\nDom|Najnovije|Demonstracije u Parizu protiv produženja zakonskog roka za abortus\nNekoliko hiljada protivnika pobačaja protestovalo je u Parizu protiv zakona o produženju zakonskog roka za prekid trudnoće i da bi njihovih “deset predloga” čuli francuski predsednički kandidati, javio je novinar agencije Frans pres (AFP).\nOve godine „glavna je tema nacrt zakona“, o kome raspravlja francuski parlament, a kojim treba da bude produžen zakonski rok za dobrovoljni prekid trudnoće sa 12 na 14 nedelja, što je „nepravedan“ tekst, rekao je Nikolas Tardi -Žuber, predsednik „Marša za život“, koji se održava svake godine u januaru.\nDemonstranti, među kojima je bio veliki broj mladih, nosili su ružičaste i žute transparente na kojima je pisalo „Prestanite da se z… sa embrionima“ i „život je pravo, a ne izbor“.\nPrema rečima organizatora, na demonstracijama, tri meseca pre prvog kruga predsedničkih izbora u Francuskoj, učestvovalo je oko 20.000 ljudi.\n“Danas koristimo abortus kao sredstvo kontracepcije”, rekla je Mari (17), studentkinja.\nPredsednik “Marša za život” Tardi -Žuber rekao je da su predsednički izbori druga važna tema današnjeg skupa.\nOn je pozvao predsedničke kandidate da učine sve kako bi “zaštita ljudskog života bila “glavni nacionalni prioritet”.\n“Ne podržavamo nikoga”, dodao je on, ali “predstavljamo naših deset predloga” kandidatima, kao što su “uvođenje najmanje trodnevnog perioda za razmišljanje” pre odluke o abortusu ili odbijanje “potpomognutog samoubistva i eutanazije”.\nO tekstu koji omogućava produženje zakonskog roka za prekid trudnoće, Senat će raspravljati u drugom čitanju 19. januara.\nSrbija: Tokom 2021. u prihvatnim i centrima za azil bilo 68.308 migranata


Drugi poraz mladih košarkašica na EP, protiv Slovenije ili Mađarske za četvrtfinale\nUčinkom od jedne pobede i dva poraza mlada ženska košarkaška reprezentacija Srbije (igračice rođene 1997. godine i mlađe), završila je prvu fazu Evropskog prvenstva koje se održava u portugalskom Matuzinjošu.\nIzabanice selektora Bogdana Bulja su u trećem kolu grupe D izgubile od selekcije Turske posle još jedne utakmice koju su obeležile oscilacije i rezultatski preokreti - 62:66 (21:13, 18:25, 12:19, 11:9).\nNaš mladi tim je sjajno počeo, ali je kontrolu igre izgubio sredinom druge četvrtine, uspeo da se vrati tek u samom finišu kad je pitanje pobednika odlučivala sportska sreća.\nŠampionat u Portugaliji se nastavlja u sredu, kad su na programu utakmice osmine finala. Protivnik reprezentacije Srbije znaće se tek po završetku svih utakmica prve faze. Biće to drugoplasirana selekcija iz C grupe - Slovenija ili Mađarska.\nOdličan početak svake utakmice postao je zaštitni znak reprezentativki Srbije na šampionatu u Matuzinjošu. Baš kao i protiv Rusije i Holandije, i u duelu sa selekcijom Turske izabranice selektora Bulja su kolektivnom i raznovrsnom igrom već u devetom minutu stigle do dvocifrenog vođstva - 21:9. Blistale su u tim trenucima Jovana Nogić i Mina Đorđević za koje odbrana rivala nije imala rešenja. Međutim, ponovo je došlo do pada koncentracije i brzopletih odluka što je turski tim brzo kaznio. Turkinje su najpre izjednačile na 30:30, da bi u 17. minutu došle do preokreta - 33:34. Naš mladi tim je ipak poenima Snežana Bogićević otišao na poluvreme sa minimalnom prednošću - 39:38.\nIzjednačena igra i česte promene u minimalnom vođstvu obeležile su veći deo treće deonice. Naša selekcija je sve teže dolazila do lakih poena, dok je na drugoj strani imao mnogo problema u oba reketa sa visokom Inče Guclu (205 cm). Da nevolja bude veća, Turkinje je krenuo i šut za tri poena što je rezultiralo njihovim vođstvom od 49:57 u 29. minutu. Više od tri minuta u poslednjoj četvrtini naše košarkašice nisu uspele da poentiraju, što su rivalke iskoristile da povedu sa 51:62. Serijom poena Milice Bojović i trojkom Jovane Nogić, Srbija je u 38. minutu uspela da smanji zaostatak na 62:65. Usledile je uzbudljiva završnica sa pregršt grešaka na obe strane u kojoj je selekcija Turske imala više sreće i došla do trijumfa.\nEVROPSKO PRVENSTVO ZA KOŠARKAŠICE DO 20 GODINA\nSrbija U20 - Turska U20 62:66 (21:13, 18:25, 12:19, 11:9)\nSRBIJA U20: Zec 11, Đokić, Šubašić, Bogićević 4, Podunavac, Katanić 4, Nogić 17, Vujisić, Ilić 2, Bojović 14, Jovančević, Đorđević 10.\nTURSKA U20: Korkmaz, Usular, Ari 4, Deniz 9, Topuz 3, Jaja 7, Uzum 21, Dabakoglu, Kepenc 6, Guner 2, Avči, Guclu 14.\nMlada ženska košarkaška reprezentacija Turske


Startit je prvi partner Stripe Atlasa u Srbiji — lakši pristup globalnom tržištu za domaće startape – Startit\nStartit je prvi partner Stripe Atlasa u Srbiji — lakši pristup globalnom tržištu za domaće startape\nOtvaranje firme u Americi je često bitna stavka za globalne biznise — Stripe Atlas to sada omogućava onlajn, a zreli tehnološki startapi iz Srbije nam se mogu javiti za preporuku za prijem.\nStartit/SEE ICT je postao prvi partner Stripe Atlasa za Srbiju, čime mi kao organizacija dobijamo mogućnost da pomognemo (zrelim) domaćim startapima da pristupe ovom programu.\nAtlas je proizvod američke kompanije Stripe koji omogućava startapima da na neverovatno lak način pokrenu poslovanje na američkom (i globalnom) tržištu.\nU praksi se ovo realizuje kroz:\n• otvaranje firme u SAD (u Delaveru)\n• otvaranje američkog bankovnog računa (u Sillicon Valley Bank)\n• dobijanja EIN-a (Employer Identification Number) za svakog od osnivača\nPored ovoga dobijate i, naravno, aktivan Stripe nalog za prijem uplata iz celog sveta, pri čemu je održavanje računa besplatno u prve 2 godine.\nPored svega ovoga, korisnici Atlasa dobijaju i 15.000$ kredita za AWS, besplatno poresko savetovanje od revizorske kuće PwC, te pravne savete od advokatske kancelarije Orrick. (Koliko je ova poslednja stavka vredna možemo da posvedočimo iz prve ruke, budući da je sat nekih od Orrickovih advokata koštao i 500€.)\nZa one koje zanima kako proces funkcioniše iz prve ruke, pročitajte ovaj tekst.\nZašto je Atlas velika stvar\nGrađenje biznisa od nule je dovoljno izazovno i bez toga da morate da se dovijate sa naplatom iz inostranstva, sa zastarelom birokratijom i neprijateljski nastrojenim birokratama, nedorečenim ili neprimenjivim zakonima, nefunkcionalnim pravosuđem, itd… Pričamo, naravno i nažalost, o okolnostima za poslovanje iz Srbije.\nUsled svega navedenog, veliki broj domaćih preduzetnika se dovija i osniva firme u inostranstvu. Iako je ovo potpuno legalno, i procedure su poznate, taj proces može biti naporan, dugotrajan i skup. Po pravilu zahteva lične posete tim državama, gubljenje vremena oko upoznavanja sa svim pravilima i propisima, plaćanje konsultanata i advokata, i generalno je prilično dosadno i naporno — umesto da razvijate biznis, bakćete se s papirima.\nOvo je posebno izraženo kada je u pitanju otvaranje firme u SAD, što vam vrlo lako može biti poslovni cilj jer su američke firme percipirane kao kredibilnije od inostranih kod mnogih tipova klijenata.\nJedan tip “klijenta” je i investitor. Malo koji investitor će pristati da investira u srpsku kompaniju. Ne zato što ne veruje srpskom pravnom sistemu, već zato što ne veruje nijednom drugom sem onoga koji dobro poznaje, što bi se u praksi moglo svesti na američki i britanski.\nJedna anegdota — najpoznatiji evropski akcelerator je na početku svog rada investirao u jednu francusku kompaniju. Stvari su krenule po zlu i morali su se angažovati advokati, i na kraju su ih pravni troškovi ispali 50.000€, isto onoliko koliko je bio iznos cele investicije u firmu. Nakon toga su oni odlučili da investiraju samo u kompanije iz SAD i UK.\nOtvaranje kompanije u SAD bez fizičkog prisustva u toj zemlji je lako ukoliko, recimo, imate dobre advokate i investitore, koji će vam srediti sve papire i otvoriti firmu, te ubediti neku američku banku da vam otvori račun na lepe oči.\nNaspram svega ovoga, odjednom i “obični” startapi imaju šansu da izuzetno lako i brzo reše sebi pravnu infrastrukturu za neometano globalno poslovanje. Međutim, nije sve baš tako roze — šanse za dobijanje pristupa Stripe Atlasu su u ovom trenutku, zbog ogromne potražnje, gotovo nikakve.\nViše informacija o prednostima američke kompanije i prethodnim iskustvima domaćih preduzetnika možete pročitati ovde, a značaj otvaranja kompanije preko pokazuje i da je i investicioni fond koji je dosta aktivan na našem tržištu, Startlabs, postao partner Stripe Atlasa i time omogućio svojim kompanijama mnogo lakši pristup ovom programu.\nKakvi startapi se mogu prijavljivati na Atlas\nU biti, Stripe dosta jasno definiše to za koga je, i za koga nije, ovaj program:\nVrste kompanija kojima Atlas može biti posebno koristan:\n• Full-time, posvećeni preduzetnici koji pokreću kompaniju u oblasti tehnologije. Pokretanje kompanije je pravi korak za preduzetnike koji grade ozbiljan biznis, ali ukoliko je to samo projekat sa strane može možda i nije najbolja opcija\n• Kompanije koje traže sredstva od američkih ili globalnih investitora. Mnogi investitori preferiraju investiranje u delaverske korporacije, koje obezbeđuju stabilnost kroz jasna korporativna pravila i precedentno pravo\n• Kompanije koje traže mušterije u SAD ili u svetu. Sa američkim Stripe nalogom kompanija može naplaćivati korisnicima širom sveta u 130+ valuta. Ako su svi korisnici kompanije van SAD, lokalni procesori plaćanja mogu biti bolja opcija.\nVrste kompanija za koje Atlas nema smisla:\n• Bizinisi koji imaju modele zabranjene od strane naših partnerskih banki. Pogledajte listu nekih biznis modela sa kojima naše partnerske banke ne sarađuju.\n• Biznisi koji posluju u zemljama koje sankcioniše United States Office of Foreign Assets Control (OFAC).\n• Softverske konsalting kompanije i agencije za razvoj. Struktura Delaware C-Corporation generalno nema smisla za ovakve biznis modele i mi tražimo drugačija pravna lica koja bismo podržali. Ukoliko oni razvijaju novi proizvod ili kompaniju, onda im trenutna verzija Atlasa moće biti korisna.\nKako se možete prijaviti preko nas\nMi smo vrlo srećni što su Stripeovci odlučili da ponude opciju lakšeg pristupa programu srpskim startapima, i počastvovani što su nas izabrali za lokalnog partnera. U skladu s tim shvatamo našu ulogu u procesu dosta ozbiljno i odgovorno, što znači da ćemo preporučivati samo one kompanije i timove koji su posvećeni, ozbiljni i sposobni (dakle, zadovoljavaju gore navedene kriterijume).\nSama preporuka funkcioniše tako što vam damo posebno uputstvo za apliciranje za Atlas, tako da njihovi moderatori vide preporuku partnera i obrate posebnu pažnju na aplikaciju u moru drugih. Naša preporuka ne garantuje prijem u program, Stripe zadržava pravo da donese konačnu odluku, ali u daleko najvećem broju slučajeva veruju sudu partnera.\nUkoliko želite da vas preporučimo za Atlas, molimo vas da za početak dobro pročitate njihovu gore navedenu specifikaciju, i ako vaš startap odgovara Stripeovim uslovima, popunite ovaj formular ispod. Ako pre toga želite da vidite kako taj proces izgleda, pogledajte ovaj tekst sa iskustvima iz prve ruke.\nBrza napomena — nemamo predstavu kolika će biti potražnja, a zbog velikog broja standardnih aktivnosti se može desiti da odgovor ne bude hitar. Nastojaćemo da se javimo što pre sa povratnim informacijama.


Beograd, - 19. jun 2019. – partnerska kompanija Sky Express firme Onapsis Inc., globalnog lidera u poslovnoj primeni informacione bezbednosti, saopštila je da je finalizirala akviziciju privatne Virtual Forge sa sedištem u Hajdelbergu – Nemačka. Osnovana 2006. godine, Virtual Forge je vodeći ponuđać rešenja za automatsko sprečavanje, otkrivanje i sanaciju rizika sajber bezbednosti i usklađenosti u prilagođavanju i proširenju SAP®aplikacije. Dodavanje tehnologije Virtual Forge na Onapsis nagrađivanu platformu za poslovnu primenu sajber otpornosti pruža neuporedivu sposobnost sajber sigurnosti, vidljivosti, reagovanja na incidente, upravljanja i usklađenosti sa korporativnim organizacijama koje za vođenje poslovanja koriste SAP i Oracle.\n„Poslovno kritične aplikacijske platforme kao što su SAP i Oracle su epicentar digitalne transformacije većine kompanija, migracija cloud-a i loT inicijativa“, rekao je Mariano Nunez, CEO i suosnivač Onapsis Inc., „Sada sa Virtual Forge-om, mi smo savršeno pozicionirani za ubrzavanje međunarodnog rasta sa sveobuhvatnom poslovno kritičkom platformom za bezbednost aplikacija i usaglašenosti koja je namerno izgrađena za prevenciju sajber pretnji, ubrzavanje modernizacije aplikacija i migracione inicijative u cloud-u, kao i automatizaciju procesa usklađivanja za kompanije koje vode svoje poslovanje koristeći SAP i Oracle. Ovo je neverovatno dostignuće za naše klijente, partnere i zaposlene.\n“ Uzbuđeni smo što smo se pridružili timu Onapsis“, rekao je dr Markus Schumacher, izvršni direktor i suosnivać, Virtual Forge-a. „Imamo zajedničku viziju i opšti poslovni cilj – da zaštitimo najkritičnije aplikacije na svetu. Udruživanjem snaga, bićemo u mogućnosti da klijentima pružimo najveću stručnost i podršku od strane najboljih u poslovno kritičnim aplikacijama sajber sigurnosti.\nKao dokazani tržišni lider, globalne kompanije veruju Onapsis-u da će pomoći u modernizaciji i jačanju njihovih SAP aplikacija, da bi osigurali da su IT, DevOps i timovi za usklađenost najbolje pripremljeni za poslovne potrebe budućnosti. Onapsis pomaže organizacijama da budu otporne na sajber pretnje tako što štite svoje aplikacije, čineći ih bezbednim od unutrašnjih i spoljašnjih pretnji. Naša patentirana rešenja se koriste za ubrzavanje inicijativa za digitalnu transformaciju – uključujući prelazak na cloud – pružajući razumnu inteligenciju, kontinuirano praćenje i automatizovano upravljanje za ERP, CRM, PLM, HCM, SCM, BI i poslovne aplikacije zasnovane na Cloud-u. Sa sedištem u Bostonu, MA, i sa globalnim operacijama, Onapsis posluje sa više od 300 vodećih svetskih brendova i organizacija, uključujući mnoge od 2000 najboljih svetskih kompanija. Kroz naše jedinstvene strateške saveze sa vodećim konsultantskim i revizorskim firmama kao što su Accenture, Deloitte, IBM, Infosis, PyC i Verizon, Onapsis rešenja postala su de facto standard u pomaganju organizacijama da zaštite ono što je zaista važno.


pink.rs | Stefanović: Prosečna plata u Nišu za 14.000 dinara veća nego 2012. godine (FOTO)\nStefanović: Prosečna plata u Nišu za 14.000 dinara veća nego 2012. godine (FOTO)\nPotpredsednik Vlade Republike Srbije i ministar unutrašnjih poslova dr Nebojša Stefanović izjavio je danas da je zaposlenost u Nišu u poslednjih nekoliko godina, zahvaljujući novim investicijama, značajno povećana i da je prosečna plata u Nišu danas za 14.000 dinara veća nego što je bila 2012. godine.\n-Svedoci smo već nekoliko godina velikih investicija u Nišu, naročito nakon ogromnog zalaganja predsednika Srbije Aleksandra Vučića koji je faktički još kao predsednik Vlade pokrenuo novi ciklus investicija dovođenjem pet velikih kompanija koje su otvorile radna mesta u ovom gradu i koji je uspeo snažnim radom i delovanjem da poveća broj zaposlenih za gotovo 20.000 ljudi - rekao je Stefanović nakon razgovara sa rukovodstvom Grada Niša.\nPrema rečima potpredsednika Vlade Nebojše Stefanovića, pored investicija Vlade u izgradnju komunalne i lokalne infrastrukture i Grad Niš, zahvaljujući značajno većem budžetu, građanima obezbeđuje bolje uslove za život.\nStefanović je dodao da se radi i na otvaranju novih radnih mesta u malim i srednjim preduzećima u vlasništvu naših državljana.\n-Investicije poput izgradnje novog Kliničkog centra, fabrika, izgradnje komunalne infrastrukture, vodovodne i kanalizacione mreže i u seoskim područjima, radovi na putevima koji kreću već sutra i novi projekti omogućiće kvalitetniji i bolji život za građane Niša i čitavog ovog okruga - rekao je Stefanović. Prema njegovim rečima, povećanje plata u javnom sektoru i povećanje penzija, koje će uslediti već tokom ove godine, samo su deo mera koje Vlada Srbije i predsednik Republike zajednički realizuju i predstavljaju ispunjenje dela obećanja građanima o kvalitetnijem životu.\n-Očekujem da će i lokalna samouprava pratiti aktivnosti Vlade. Odgovornom politikom Grad Niš uspeo je da stabilizuje javne finansije i vrati deo dugova koje je ostavilo prethodno rukovodstvo. Na takav način Grad će moći da taj novac iz budžeta, koji iznosi gotovo devet milijardi dinara, investira u komunalne radove, uređenje trga, tvrđave i svega onoga što građani Niša očekuju - rekao je Stefanović.\nStefanović je tokom današnje posete Nišu obišao i Policijsku upravu i razgovarao sa policijskim službenicima o bezbednosnoj situaciji u gradu, a istakao je i da će ova uprava biti podmlađena novim kadrom i da će dobiti 50 novih policajca koji privode kraju obuku u Centru za osnovnu policijsku obuku.\n-Ministarstvo unutrašnjih poslova nastavlja sa investicijama. Hoćemo da policijski službenici imaju najbolje uslove za rad, imaće nova vozila, nove uniforme, kao što danas imaju neuporedivo više nego što su imali ranije - rekao je Stefanović i dodao da će i vatrogasci dobiti nova vozila i interventne uniforme.\nMinistar je istakao da od policijskih službenika očekuje još više rada i zalaganja, posebno u borbi protiv narkotrafikinga i dodao da će policija u saradnji sa lokalnom samoupravom nastaviti da se bori da građani Niša i čitavog okruga osećaju veću bezbednost i iskrenu brigu za svakog čoveka.


Otvorena izložba napušteni prostori Zemuna - Beogradski Portal\nSvečanim otvaranjem izložbe ”Napušteni prostori Zemuna”, 10. septembra, u galerijskom prostoru Kancelarije za mlade GO Zemun, počeli su ovogodišnji Dani evropske baštine u Zemunu.\nU filmu, digitalnoj formi, katalogu, fotografiji, crtežu i naraciji predstavljena su preduzeća ”Teleoptik”, ”Navip”, ”Zmaj”, ”Jugohemija – Grafopak”, objekat ”Hidrobaze”, Veliko ratno ostrvo, lagumi, napuštene kuće i stepeništa.\nOvom izložbom Zemun započinje serijal programa koji se bave ovogodišnjom temom Dana evropske baštine ”Kulturno nasleđe za sve”, i tako saučestvuje sa 50 zemalja u misiji da različiti sadržaji budu dostupni svima.\nSekretar Skupštine Gradske opštine Marko Janković podsetio je publiku na sve one manifestacije koje Opština decenijama organizuje, i da su Dani evropske baštine nastavak letnjih programa, koji svojim inkluzivnim programom daju mogućnost da svako nađe ”svoju šolju čaja” u Zemunu, istakavši koliko je važno čuvati i negovati sve ono što nam je u nasleđe ostavljeno, prenoseći mlađim generacijama.\nVeć tradicionalno zemunski program svojom raznovrsnošću, kvalitetom i estetikom\npokazuje da naša sredina ima šta da pokaže, ima šta da podeli sa drugima i da je inspiracija za nastajanje novih kulturnih vrednosti.


Evropski komesar za proširenje i susedsku politiku Johanes Han je, u intervjuu bečkom dnevniku Kurir, rekao da je 2025. godina okvirni datum za prijem novih članica, a da Srbija može da ga postigne samo ako brzo sprovede odlučujuće reformske korake i odnos prema Kosovu obavezujuće i trajno normalizuje.\nJohanes Han je poručio da kao i svi drugi kandidati za prijem u EU i Srbija mora da se koncentriše na tri prioriteta jačanje demokratije i pravne države, ekonomske i reforme tržišta rada, kao i regionalno pomirenje sa susedima.\nNavodi da je u svim tim oblastima poslednjih godina bilo napretka, ali da su sada potrebni "pravi prodori".\n"Samo opipljivi rezultati se računaju, na svim nivoima administracije. To je u interesu samih građana i Srbije kao mesta za investicije", uveren je evropski komesar.\n"Ta pomoć EU je investicija u bezbednost Evrope i našeg blagostanja. Ona pomaže u dalekosežnoj evropeizaciji zemlje", naglasio je evropski komesar.\n"U procesu proširenja nema prečica"\nŠto se vremenskog okvira tiče koji je Evropska komisija saopštila, Han je rekao da 2025. godina nije "fiksni datum", već simbolični, koji treba da motiviše region.\n"Čak i za Srbiju bi to bilo veoma ambiciozno, ali teoretski moguće. Međutim samo ako brzo budu sprovedene odlučujuće reforme i odnos sa Kosovom obavezujuće i trajno normalizuju" podvukao je Han.\n"U procesu proširenja nema blanko čeka ili prečica, računaju se samo individualni reformski rezultati. Kvalitet je ispred brzine", podvukao je evropski komesar.\n"Međutim kao što sam rekao, bitni su individualni napretci. Proširenje EU je regata, ne konvoj", zaključio je Han.\n19.04.2021 Bez novoobolelih za vikend. Od danas nove mere (340)\n19.04.2021 Ugostiteljski objekti počeli sa radom, ali su na nenadoknadivom gubitku (301)\n19.04.2021 U poslednjih 20 godina Visoki Dečani napadani granatama, institucionalno i medijski (209)


Ranijeri ponovo na Ostrvu, da li miriše na "novi Lester"? - Sportske.net\nRanijeri ponovo na Ostrvu, da li miriše na "novi Lester"?\nMožda je upravo ovo dobitna kombinacija za obe strane.\nSad kad je otišao Rafa, svanuće i Murinju - uskoro na novom zadatku!Otišao Rafa!Rafi prekipelo, uskoro na novom angažmanu?Rafi stigla ponuda iz snova, da li napušta Njukasl?U Junajtedu veruju, sledeći je vezista!\nKlaudio Ranijeri je na kraju prethodne sezone napustio Romu nakon isteka ugovora, on je bio samo "čuvar plaže u zimskom periodu" pre nego što "Vučica" pronađe trajno rešenje.\nTo nikako nije značio i kraj karijere za prekaljenog Italijana kojeg sada povezuju sa veoma primamljivim poslom.\nKako navodi Skaj sport, popularni "Tinkerman" je zainteresovan za klupu Njukasla koja je ostala upražnjena odlaskom Rafe Beniteza.\nKonkurencija doduše teško da može biti veća kada se sa "svrakama" povezuje i jedan Žoze Murinjo, međutim ukoliko i dođe do promene vlasničke strukture kluba novi vlasnici iz Katara će po svemu sudeći razmisliti i o Ranijeru.\nNajveći uspeh je ostvario upravo u Premijer ligi kada je sa Lesterom na senzacionalan način osvojio naslov prvaka Engleske.\nMožda se i "crno-beli" nadaju takvom scenariju.\n— Sky Sports News (@SkySportsNews) 25. јун 2019.


Oficir američke Obalske straže osumnjičen za pripremanje masovnog ubistva\nNa ovoj fotografiji koju je objavio Oblasni sud u Merilendu, vidi se vatreno oružje i municija koja je deo optužnog predloga u slučaju pritiv Kristofera Pola Hasona, koga tužioci nazivaju domaćim teroristom.\nOficir Obalkse straže SAD, koga federalni tužilac tereti zbog navodnog gomilanja oružja zbog izvođenja akta domaćeg terorizma i masovnog ubistva, pojaviće se pred sudom u četvrtak.\nPolicija je uhapsila Kristofera Pola Hasona proše nedelje pod optužbom zbog državnja droge i oružja nakon što je u njegovom stanu u predgrađu Vašingtona pronađeno veliko skladište oružja, municije i droge.\nOčekuje se da će federalni tužioci tražiti na saslušanju da Hason mora da ostane u zatvoru do suđenja.\n"Optuženi je nameravao da ubija nevine civile u obimu retko viđenom u ovoj zemlji", kaže se u vladinom sudskom podnesku. Oni nazivaju Hasova "domaćim teroristom sklonom činjenju dela opasnih po ljudski život i namerom da se utiče na vladine odluke".\nUz oružje i drogu, istražitelji su pronašli dokumenta u kojima Hason navodno poziva na "fokusirano naslje" i izražava želju da "ustanovi domovinu belaca".\nKofer sa bočicama Tramodola, koje su pokazali federalni istražitelji u domu pripadnika američke obalske straže Kristofera Pola Hasena u Silver Springu, Merilend, 20. februara 2019.\nTvrde da je pisao o načinima da se "ubije gotovo svaka osoba na Zemlji" i nazivao ideju biološkog napada i trovanja nacionalnih zaliha hrane "zanimljivom".\nIstražitelji su takođe pronašli listu liberalnih političara koje je Hason navodno izdvojio za eliminaciju, uključujući i predsedavajuću Predstavničkim domom Nensi Pelosi, lidera demokrata u Senatu Čaka Šumera, predstavnicu iz Njujorka Aleksandriju Okasio-Kortez i veći broj demokratskih predsedničkih kandidata. Pojedinci sa CNN-a i MSNBC-a takođe su na toj listi.\nTužioci veruju da Hason nije samo fantazirao, već da je bio ozbiljan u svojim planovima. Kažu da je on dugogodišnji beli nacionalista i neonacista.\nKažu da je proučavao ekstremnog desničarskog norveškog masovnog ubicu Andersa Beringa Bervika, koji je ubio 77 ljudi toko masakra 2011.\nHasona brani advokat po službenoj dužnosti koji tek treba da da komentar na optužbe.